
- uidentificerede flyvende objekter - ved 
publikationer, foredrag og anden udad¬ 
vendt virksomhed, samt at bidrage til op¬ 
klaringen af UFO-fænomenerne. 

SUFOI ledes af 

Forretningsudvalget samt 
Repræsentantskabet 

Forretningsudvalget består af syv medlem¬ 
mer og vælges af repræsentantskabet. For¬ 
retningsudvalget forestår den dagege ledel¬ 
se af SUFOI. 

Repræsentantskabet består af forretnings¬ 
udvalget samt 1 repræsentant fra hvert af 
de til enhver tid etablerede områder i Skan¬ 
dinavien og de nedsatte arbejdsudvalg. 

S.U.F.O.I. og „UFO-NYT" 

De i „UFO-NYT" offentliggjorte artikler frem¬ 
træder som bidrag til kendskabet og forstå¬ 
elsen af UFO-forskningen i dens forskellige 
former, uden at S.U.F.O.I. nødvendigvis 
anerkender de tanker, som måtte fremkom¬ 
me heri, og uden at organisationen hæfter 
for de fremsatte meninger. Red. 

FORRETNINGSUDVALGET 

Formand: Flemming Ahrenkiel, Niels Bohrs Al¬ 
le 12\ 2860 Søborg, tit. (01) 67 38 70. 

Berlingske Tidende bragte d. 22. februar i år denne (ikke 
ganske dugfriske) nyhed: 

Amerikansk ekspert afliver 
»de små grønne mænd« 


10.000 dollar udlovet i dusør til 
den, der kan fremlægge beviser 
på, at rumskibe har besøgt 
Jorden. 

Af Bent Henius 

Så har en amerikansk ekspert taget livet 
af „de små grønne mænd". Philip J. Klass, 
elektroingeniør, pilot og medarbejder ved 
„Aviation Week“, efterlader ingen tvivl om, 
at UFO’er, de „flyvende tallerkener“, ikke 
eksisterer. 

På forlaget Random House i New York 
har Philip Klass udsendt bogen „UFO’s 
Explained“, og han bruger ikke færre end 
369 sider til at forklare, hvorfor han mener, 
de er en myte. 

Russisk rumraket 

Rapporter om flyvende tallerkener bygger 
altid på visuelle iagttagelser. Men hvad er 
det da, folk ser på himlen? Det er meteor¬ 
ildkugler, satellitter, som træder ind i at¬ 
mosfæren, vejrballoner, natlige flyvemaski¬ 
ner, balloner opsendt af spøgefugle, ja 
endog Venus og Månen. 

Som eksempel nævner mr. Klass en rus¬ 
sisk rumraket, der eksploderede over sta¬ 
ten Tennessee i 1968. Det fremkaldte en 
mængde rapporter om en UFO med op¬ 
lyste koøjer af lignende art som meldinger 
20 år tidligere i forbindelse med en ufor¬ 
klaret begivenhed på himlen. 

Der var næppe tvivl om, at iagttagerne 
bemærkede de brændende stumper fra ra¬ 
ketten. Deres fantasi supplerede resten, 
da oplysningerne om tid, sted, hastighed, 
retning osv. præcist passede med raket¬ 
tens indtræden i Jordens atmosfære. 


I et andet tilfælde blev der taget en 
række glimrende billeder af et meteor over 
Midtvesten i USA. Her forelå beretninger 
fra piloter, der var „tæt“ ved at kollidere 
med genstanden, mens de i virkeligheden 
var 150 kilometer fra den. 

Ingen er i stand til, siger Philip Klass, 
at bedømme afstanden til et formløst lys 
på himlen. Og derfor heller ikke hverken 
størrelse eller hastighed. 

Fly over Texas 

Mange vidner hævder, at meteorer afviger 
i deres kurs eller foretager sving, som kan 
udlægges som „intelligent adfærd". En 
pilot fra Seattle erklærede, at han var 
omgivet af UFO’er, der fløj med 1500 kilo¬ 
meter i timen og manøvrerede „intelli¬ 
gent". 

Han fløj i en sværm af batterioplyste 
balloner, opsendt af spøgefugle. 

National Investigations Committee on 
Aerial Phenamena har i 1972 udsendt en 
rapport, hvor man gennemgår flere tusind 
beretninger om flyvende tallerkener. Ikke 
i ét eneste tilfælde mener man at have 
fundet bevis for et rumfartøj fra en anden 
klode. 

I sin bog viser Philip Klass, hvor let det 
er at forfalske et fotografi. Og han afslører 
forfalskede billeder, som NICAP har sagt, 
muligvis kunne være autentiske. 

Et andet eksempel. Besætningen på en 
RB-47 maskine over Texas 1957 rapporte¬ 
rede om forstyrrelser på radaren og visu¬ 
elle observationer, som tydede på, at de 
blev forfulgt af en UFO. 

Det tog et større detektivarbejde og 30 
sider i bogen at forklare, hvad der virkelig 
skete. Besætningen har accepteret denne 
forklaring. 

Massemedierne 

Mange massemedier bringer ukritisk be¬ 
retninger om UFO’er, siger den amerikan¬ 
ske forfatter. De betragtes som „godt stof“. 
Han spørger: „Hvordan kan det være, at 
man har hørt om „landinger" i byer som 
Socorro og Aurora, der har hårdt brug for 
turister og publicity"? 

UFO’er har interesse for mediesalg, for 
mennesker, der ønsker at tro på en over¬ 
menneskelig civilisation, der vil redde ver¬ 
den samt for en lille gruppe „eksperter", 


der lever af at holde foredrag og skrive 
bøger om flyvende tallerkener. 

Philip Klass har udlovet 10.000 dollar til 
den, der ifølge visse kriterier kan bevise 
eksistensen af rumskibe fra andre kloder. 
Men indtil beviset foreligger, skal deltager¬ 
ne betale Klass 100 dollar hvert år i op til 
10 år. 

Kun tre har hidtil reageret på tilbuddet. 
Blandt dem er ingen af de eksperter, der 
tjener tusind af dollar på at tale og skrive 
om UFO’er. 


SUFOI’s kommentar: 

Berlingske Tidende optager normalt ikke 
læserbreve på over 200 ord, så vore mu¬ 
ligheder for at tage til genmæle er derfor 
meget begrænsede. Spørgsmålet bliver så. 
skal man på så lille en plads søge at til¬ 
bagevise nogle af de fremsatte påstande, 
eller skal man oplyse om andre ting? I 
dette tilfælde valgtes at oplyse om gan¬ 
ske få ting, som antagelig er Berlingskp 
Tidendes læsere i almindelighed ukendte: 

LÆSERBREV 

UFO-fænomenerne 

I Berlingske Tidende søndag den 22. fe¬ 
bruar omtalte Bent Henius en bog „UFO’s 
Explained" af ingeniøren Philip J. Klass, 
udgivet i 1974. Efter læsningen af denne 
bog er Henius (nu igen) ikke i tvivl om, 
„at UFO’er, de 'flyvende tallerkener’ ikke 
eksisterer. 

Det må være dejligt, ikke at være i tvivl. 
Den nyeste Gallup-undersøgelse viser, at 
51 pct. af USA’s befolkning mener, at dis¬ 
se UFO-observationer ikke er indbildnin¬ 
ger, men virkelige og håndfaste. Samme 
undersøgelse viser forøvrigt, at ca. 15 mil¬ 
lioner amerikanere mener at have obser¬ 
veret uidentificerede flyvende objekter. 

Den nævnte bog er også på visse om¬ 
råder lærerig læsning for de UFO-interes- 
serede. Men forfatteren hopper behændigt 
udenom mange kendte observationer ud 
fra teorien om, „at kan jeg forklare nogle 
få, kan jeg sikkert forklare dem alle". 

Astronomiprofessoren J. Allen Hynek var 
i 22 år videnskabelig rådgiver for U.S.Air 


Force i UFO-spørgsmål. Af de mange se¬ 
riøse rapporter i luftvåbnets arkiver blev 
professor Hynek overbevist om, at der her 
var tale om et alvorligt og vigtigt viden¬ 
skabeligt problem. Han har derfor nu dan¬ 
net sit private UFO-Studiecenter, der har 
adskillige videnskabsmænd involveret i 
undersøgelserne. Der er endvidere indledt 
samarbejde med forskellige myndigheder, 
som f. eks. FBI, der på et specielt telefon¬ 
nummer kan indrapportere UFO-aktiviteter 
til centret. 

Også i Danmark findes en organisation 
til undersøgelse af UFO-observationer. 
SUFOI - Skandinavisk UFO Information - 
har siden 1957 indsamlet ca. 4.000 rappor¬ 
ter om UFO’er, men heller ikke SUFOI 
kan give en patentløsning på UFO-fæno- 
menernes herkomst. Vi ønsker intet sensa¬ 
tionsmageri, men blot at finde en forkla¬ 
ring - hele forklaringen. Desværre kan vi 
derfor ikke nøjes med denne Klass’iske 
forklaring ved Bent Henius. Så nemt af- 
liver man ikke „små grønne mænd“. 

Med venlig hilsen 

OLE HENNINGSEN 
SUFOI’s Efterforskningsafdeling 

SIDSTE: 

Indlægget blev bragt 7. marts - let forkor¬ 
tet, men til gengæld med navn og adresse, 
så avisens læsere har en mulighed for at 
kontakte os. 

I et senere nummer af UFO-NYT brin¬ 
ger vi en mere udførlig omtale af Klass’ 
bog. Red. 


48 UFO-NYT 2-76 



Vor rejsende ambassadør, fru K. M. Linne- 
balle med bidrag fra S UFO! til udstillingen. 


EXPOVNI-76 

SUFOI’s sekretariat varetager forskellig¬ 
artede opgaver. Der er udsendelse af prø¬ 
venumre af UFO-NYT, besvarelser af fore¬ 
spørgsler til SUFOI, renskrivning af artik¬ 
ler, mødereferater etc. Noget er med ti¬ 
den blevet rent rutinearbejde, men ind 
imellem kommer „lidt anderledes*' opga¬ 
ver, som er noget ganske særligt! - og 
som giver én fornemmelsen af at være 
med i noget internationalt, - f. eks. føl¬ 
gende: 

Midt i december måned 1975 modtog 
SUFOI et brev stilet til den danske am¬ 
bassade i Bruxelles fra hr. St. Van Vinken- 
roye, organisator af udstillingen EXPOVNI- 
76, om Danmark var interesseret i at del¬ 
tage i en international udstilling om UFO’er 
arrangeret af UGEPI (Union Des Groupe- 
ments D’Etude Des Phenomenes Inex- 
pliques, Centralisation Mondiale Recher- 
ches UFO - OVNI - SV. (OVNI = Objects 
Volants Non Identif ies; SV = Soucoupes 
Volants, altså: UFO’er.) 

Samme dag, brevet blev modtaget her 
i sekretariatet, afgik et ekspresbrev til 
Bruxelles med forespørgsel, om der stadig 
var mulighed for at tilmelde SUFOI til ud¬ 
stillingen, der skulle finde sted i Manhat¬ 
tan Shopping Center i Sheraton-hotelbyg- 
ningen i Bruxelles i tiden 5.-24. januar 
1976. - Brevet var modtaget i den danske 
ambassade i Belgien i november, men på 
grund af forskellige forsinkelser (bl. a. 
poststrejken!) først kommet SUFOI i hæn¬ 
de den 16. december 75. 

Svaret på vor forespørgsel indløb først 
efter jul, nærmere mandag den 29/12-75!! 
- Det var et meget imødekommende brev 
med oplysning om, at der var reserveret 
plads til noget udstillingsmateriale fra 
SUFOI i Danmark, og at UGEPI glædede 
sig til, at også Danmark blev repræsente¬ 
ret på udstillingen. 

Og så fik SUFOI travlt ! ! Det var jo jule¬ 
ferie; en del medarbejdere var bortrejst, 
men alligevel lykkedes det på meget få 



MAGAXmE 


dage at få noget udstillingsmateriale klar¬ 
gjort. Vi fik lavet to store plancher, den 
ene med en pæn beretning om SUFOI (på 
engelsk) og UFO-NYT, den anden med 
eksempler på selve bladet samt vore en¬ 
gelske Newsletters. Hele materialet var til 
at have i en rulle under armen, - og lør¬ 
dag den 3. januar 1976 fløj undertegnede 
sammen med sin mand til Bruxelles for at 
aflevere materialet til udstillingen, som åb¬ 
nede mandag den 5. januar. 

Sheraton hotellet ligger ved Place Ro¬ 
gier. Det er et helt nyt, meget moderne og 
meget stort hotel med 500 værelser! (30 
etager, hvoraf de 3 øverste endnu ikke er 
åbnet for publikum. Her vil blive svømme¬ 
hal, stor restaurant med en pragtfuld ud¬ 
sigt over hele byen, samt andre facilite¬ 
ter!) - Det store bygningskompleks inde¬ 
holder også et stort butikscenter: Man¬ 
hattan Shopping Center (i 3 etager) med 
mange butikker, bodegaer og en af Bru¬ 
xelles’ store nye biografer. Her er altså 
et leben så at sige døgnet rundt. I dette 
Shopping Center afholdtes selve EXPOV¬ 
NI-76 udstillingen! 

I Centrets „gader** stod med korte mel¬ 
lemrum store, dobbelte glasmontrer fyldt 

med udstillingsmateriale i form af billeder, 
artikler og tegninger af UFO’er. Billed¬ 
materialet omfattede farvefotos, sort/hvide 
billeder samt tegninger af UFO-observatio- 
ner fra alverdens lande, - magasiner samt 
artikler fra de mange UFO-organisationer, 
der eksisterer verden over. 

Ialt 20 lande havde sendt udstillingsma¬ 
teriale til EXPOVNI-76, nemlig: Italien, 
Canada, Argentina, Brasilien, Tyskland, 
USA, Belgien, Frankrig, Schweiz, Portugal, 
England, Luxembourg, Algeriet, Japan, 
Rusland, Zaire, Polen, Nederlandene, Ve¬ 
nezuela og altså også Danmark! 

Udstillingens hovedemne var UFO, eller 
OVNI eller SV. I nogle montrer sås nogle 
af de utallige breve sendt til statsoverho¬ 
veder og regeringschefer verden over - 
og svar fra samme! Man fik virkelig indtryk 
af, at arrangørerne af EXPOVNI-76 havde 
fået skabt en international udstilling om 
temaet UFO’er. Der var en utrolig masse 
billeder og beretninger om disse UFO’er, 
som nu i årevis er blevet iagttaget overalt 
på kloden af alle slags mennesker. Utal¬ 
lige videnskabsmænd verden over er nu 
blevet mere og mere engageret i at være 
med til at prøve på at finde en løsning 
på dette verdensomspændende problem. 

Det var morsomt at være på udstillings¬ 
området i det sidste hektiske døgn før åb¬ 
ningen om mandagen. Alt, der syntes ret 
kaotisk lørdag aften, havde taget form og 
var smukt arrangeret til åbningen mandag 
eftermiddag. - Der var indbudt både mi¬ 
nistre og videnskabsmænd og en masse 
pressefolk til åbningen. 


Et billede fra en af udstillings-gaderne. Der 
var i alt ca. 100 montrer med UFO-materiale. 


Tilstede var også byens borgmester, 
som efter Van Vinkenroye’s åbningstale 
(hvori han takkede alle deltagende lande 
og de enkelte repræsentanter fra disse 
lande, der var nået frem!) „erklærede ud¬ 
stillingen EXPOVNI-76 for åben og ønske¬ 
de den held og lykke"! - Der var bl. a. den 
belgiske trafikminister J. Chavert, den hol¬ 
landske undervisningsminister H. De Croo, 
den franske kulturminister H. F. Van Aal 
samt professorer og videnskabsmænd fra 
belgiske og franske universiteter. Det var 
meget overraskende men også glæde¬ 
ligt - at se, at videnskabens mænd var 
rigt præsenteret! 

Udstillingen (åben hele døgnet og 
gratis!) havde foruden det meget righol¬ 
dige billedmateriale også en mere oply¬ 
sende side, idet der hver dag under hele 
udstillingsperioden afholdtes foredrag om 
UFO’er - og også om beslægtede emner, 
endnu uopklarede og uforståelige ting, 
f. eks. indenfor Parapsykologien, Biologien 
og Astronomien. 

Ude i den store verden er mange UFO- 
eksperter af den mening, at tiden nu er 
inde til et virkeligt bredt internationalt 
samarbejde mellem de mange landes UFO- 
organisationer, der jo alle arbejder mod 
det samme mål: at prøve at løse UFO’er- 
nes gåde. Udstillingen var derfor ment som 
en start på dette internationale samarbej¬ 
de, idet tilslutningen fra de mange lande 
(som nævnt 20) viser, at der overalt på 
kloden er en virkelig stor interesse for at 
få hele UFO-forskningen op på et interna¬ 
tionalt plan. 

Det fremgik meget tydeligt af det store 
udstillingsmateriale, at de utroligt mange 
UFO-organisationer, der er overalt i ver¬ 
den, alle er private!! - Ingen regering 
(undtagen i Brasilien og nu så småt også 
Frankrig) har jo endnu taget UFO-spørgs- 
målet op, - men tendensen i andre lande 
- især de store lande - er nu, at de store 
private, seriøst arbejdende UFO-organisa¬ 
tioner bliver bakket op af regeringen i form 
af økonomisk støtte!! - Gid dette også 
måtte brede sig til de mindre lande! 

Det var en stor oplevelse at få lov til 
at formidle SUFOI’s udstillingsmateriale 

ophængt på EXPOVNI-76 udstillingen i 
Bruxelles! Det var ligeledes en stor ople¬ 
velse at være der nogle dage og se, hvor¬ 
dan udstillingen „kørte" fantastisk godt. 
Hele dagen er der i Manhatten Centret - 
som i de fleste andre Centre verden over 

- ustandselig musik, afbrudt af reklamer 
og oplysninger om „dagens tilbud"! I de 
20 dage EXPOVNI-76 varede, var der hele 
tiden løbende meddelelser om udstillin¬ 
gen, og tilmed blev der hver eftermiddag 
(også gratis, på et lille torv i butiksområ¬ 
det) vist non-stop lysbilledserier og films 

- udlånt fra NASA. Der var bl. a. alle Apol- 
lo-færdene i farver!! alt ledsaget af oply¬ 
sende kommentarer på fransk, ligesom der 
i de fleste af dagens timer var kyndige 
UGEPI-medlemmer tilstede på udstillings¬ 
området, som folk kunne henvende sig til 
og få spørgsmål besvaret af. At der så 
hver aften (mod entré på ca. 100 fr. = ca. 
15 kr.) var mulighed for at overvære fore¬ 
drag af kendte videnskabsmænd og for¬ 
fattere om UFO-forskningen nævnes end¬ 
nu engang, fordi det nok er en god idé at 
kæde det oplysende ind på denne måde. 
Men denne udstilling er også den første 
af sin art, og spændende er det at høre 
om resultaterne heraf samt pressens om¬ 
tale og udtalelser! Alt dette er blevet lovet 
SUFOI, når udstillingen er afsluttet og alt 


I lokalet, hvor åbningshøjtideligheden fandt 
sted, var udstillet bl. a. et miniature »måne¬ 
landingsfartøj«, udlånt af NASA, og repro¬ 
duktioner af gamle UFO-billeder (kobberstik 
m. m.) udlånt af en fransk baronesse. 


udstillet materiale skal tilbagesendes til 
de forskellige lande. 

Vi havde gerne blevet i Bruxelles i hele 
den tid, udstillingen varede! Der var man¬ 
ge foredrag, vi gerne ville have hørt og 
mange mennesker, vi gerne havde mødt! 
- Men min opgave: at bringe SUFOI’s ud¬ 
stillingsmateriale til EXPOVNI-76 var løst. 

Jeg havde den glæde at se vort mate¬ 
riale blive godt placeret på udstillingen, 
og jeg havde også lejlighed til at hilse 
på nogle af de franske UFO-eksperter, 
som skulle holde foredrag, mens udstillin¬ 
gen fandt sted, og denne personlige kon¬ 
takt vil nok fremover være et gode for 
SUFOI, idet EXPOVNI-76 nok skal bane 
vej for et bredt samarbejde mellem de 
mange udstillende landes UFO-organisa- 
tioner. 

Det er min personlige mening, at den¬ 
ne udstilling, EXPOVNI-76, var en virkelig 
storstilet international udstilling, meget 
omfangsrig og med en masse interessant 
billedmateriale. Det var en god idé, at det¬ 
te utroligt store billedmateriale var place¬ 
ret let tilgængeligt for publikum, at fore- 

dragene var lagt om aftenen - og at ud¬ 
stillingen iøvrigt løb over flere uger. Man¬ 
ge mennesker er sikkert kommet adskillige 
gange på udstillingsområdet (det var jo et 
Storcenter med forretninger, restauranter 
og en af de store biografer!) og har fået 
lejlighed til at fordybe sig i de specielle 
emner, der har fængslet dem. 

Resultatet af udstillingen har givet væ¬ 
ret, at utallige mennesker er blevet vældigt 
godt informeret om UFO’er og UFO-forsk¬ 


ningen over hele verden, og det falder jo 
helt i tråd med SUFOI’s primære opgave: 
At udbrede kendskabet til UFO’erne. 

Vel hjemme igen - og midt i det dag¬ 
lige „rutinearbejde 11 for SUFOI kan jeg 
ikke lade være med at håbe på, at en lig¬ 
nende spændende opgave må dukke op 
i årets løb, så SUFOI igen kan være med 
- næste gang med endnu mere materiale 
et helt andet sted i verden! 

Januar 1976. KAREN M. LINNEBALLE 


Tilfældet DIAZ 

1. del 

Her er atter en af disse beretninger, som vi må bede 
vore læsere om at tage med alt muligt forbehold. Når 
vi har valgt at bringe den, skyldes det blandt andet, at 
den har en del lighedspunkter med andre UFOnaut- 
rapporter fra nyere tid, blandt andet den berømte 
Pascaguola-sag (se UFO-NYT nr. 6/73 og 1/74) og 
Higdon-tilfældet, som vi omtalte i nr. 5/75. En af de 
mere bemærkelsesværdige detaljer i denne sag er, at 
vidnet tilsyneladende på få timer i bevidstløs tilstand 
er blevet transporteret fra Bahia Blanca til Buenos 
Aires, en strækning på 785 km. Det er et af de punkter, 
som det må være muligt at få efterkontrolleret, og vi vil 
da også gennem vore argentinske kontakter søge at få 
flere oplysninger frem. Men her er foreløbig første 
del af beretningen, som er skrevet af Pedro Romaniuk. 

UFO-NYTs red. 


En besynderlig rejse 



Carlos Alberto Diaz. 


af Pedro Romaniuk, Buenos Aires, april 1975. 


Da den unge Carlos Alberto Diaz, 28 år, 
kl. 19 den 4. januar 1975 tog hjemmefra 
for at gå på arbejde i en natklub-restau¬ 
rant, havde han ikke den fjerneste anelse 
om, at han på denne mørke overskyede 
aften skulle gennemleve en af de mest 
chokerende oplevelser i sit liv, som ikke 
alene ville forblive nedfældet i hans sind, 
men som også ville berøre hans fremtidige 
liv. 

Efter flere timers arbejde som tjener gør 
han sig klar til at tage hjem igen hen på 
morgenstunden og han køber samtidig 


avisen Le Nueva Provincia, som bliver ud¬ 
givet i Bahia Blanca, lige uden for døren 
til det etablissement, hvor han arbejder - 
(hvad der senere ville få betydning som et 
vigtigt bevis på hans oplevelse). Han steg 
derefter på en bus, der kørte i retning af 
hans hjem. Klokken var omkring 03.30. 

Efter at have spadseret over nogle tom¬ 
me byggepladser og et nedlagt jernbane¬ 
spor var han kommet i nærheden af sit 
hjem. Natten var mørk, og det var lige ved 
at regne. Helt uventet viste der sig en 
„lysstråle", der var meget strålende og 


52 UFO-NYT 2-76 



Tegning af Henrik Pedersen. 


som i et øjeblik blændede ham. Diaz reg¬ 
nede med, at det var et lyn fra det uvejr, 
som nærmede sig. Men han var dog over¬ 
bevist om, at lynet ikke var lige, men 
„brudt“, og at det ikke havde frembragt 
nogen som helst lyd. Da han ikke mere 
følte sig blændet og igen kunne se, var 
han bange og besluttede sig til at løbe 
til sit hjem, som han allerede kunne se 
derfra; men han kunne ikke, da han var 
fuldstændig lammet i hele kroppen, og 
ikke kunne røre sig ud af stedet. Men 
hans syn og de øvrige sanser fejlede ikke 
noget. Netop i dette øjeblik hørte han en 
tydelig „summen" - ikke kraftig - og som 
han sagde lød som „blæst eller vind“. 

Ufrivillig Levitation 

Her begynder så hans besynderlige og 
uforklarlige oplevelse, og selv om han 
gjorde alt for at undgå det, blev han „op¬ 
slugt og revet med“ opad af det „fejende 
lyns summen". Han var stadig helt klar 
over, hvad der skete, og hans syn var per¬ 
fekt, indtil han var omkring 3 meter over 
jorden, men derefter kunne han ikke mere 
se, og var ikke klar over omgivelserne, 
mens han dog stadig blev trukket opefter. 

Han vågnede op, uden at kunne præci¬ 
sere tidspunktet, i det indre af noget, som 
han definerer som en „kugle", der var 
fuldstændig glat og skinnende, men ikke 
belyst af lyspærer - da der ikke var no¬ 
gen - men af en stråling som kom fra 
væggene selv, der lignede halvgennemsig¬ 
tigt plast. Der var heller ikke hverken møb¬ 
ler eller noget apparatur i hele kuglen. 

Der kom Diaz til sig selv og genvandt 
sin fulde bevidsthed, samtidig med at han 
satte sig med korslagte ben eller på knæ 
i nærheden af nogle huller, der var i kug¬ 
lens bund, og som var omkring 3 cm i dia¬ 
meter. Gennem disse kom frisk luft som 
han indåndede begærligt og som fik ham 
til at holde sig ved bevidsthed. 

Diaz var klar over, at når han trak sig 
bort fra nævnte huller, fik han kvalme og 
begyndte at tabe bevidstheden, hvorfor 
han blev siddende der hele tiden. 

Da han blev spurgt om, hvor stor dia¬ 
meteren og højden var i den kugle, hvor 
han befandt sig, så mente han, at den var 





2,50 meter i bredden og næsten 3 meter 
høj, idet han gentog, at der ikke fandtes 
noget apparat eller nogen møbler. 

Pludseligt kom der tre menneskelignen¬ 
de væsner glidende ind, hvis ansigtshud 
og hoved udsendte en speciel „grøn" far¬ 
ve. Men det, der var ansigt, manglede fuld¬ 
stændigt øjne, næse, mund og ører, og 
der var ingen hår på hovedet. Deres ho¬ 
ved var omkring det halve af vores i om¬ 
fang (størrelse). Deres højde var mellem 
1,75 og 1,80 meter. De var smidige og tyn¬ 
de og dækket med noget, som Diaz be¬ 
skriver som „gummi" af gennemsigtig flø¬ 
deagtig farve og overordentligt blødt, hvad 
han gentagne gange bemærkede fremover, 
men dette stod i skarp kontrast til den 
„mosgrønne" farve i deres fuldstændig 
glatte hud, som helt manglede konturer og 
fordybninger. 

Den mosgrønne farve, som vi nævner, 
kom frem under den minutiøse og dybt¬ 
gående undersøgelse, som Diaz blev un¬ 
derkastet af læger, psykiatere, psykoana¬ 
lytikere og andre specialister, sammen 
med politiet, på hospitalet Ferroviario her 
i byen, hvor han var indlagt til observation 
nogle dage. Der blev lagt flere forskellige 
typer af farver frem for ham. (Der deltog 
ialt omkring 46 (ingen højere? - SUFOI) 
specialister). 

Diaz beskriver dem som fuldstændigt 
skægløse, ligesom der heller ikke var det 
mindste spor af fine hår. De havde to 
arme som vores, men groteske og iøjne¬ 
faldende, da de hverken havde fingre el¬ 
ler hænder, og de endte i en slags „kun¬ 
stig ledstump". Armene var omtrent helt 
rette, og han lagde ikke i noget øjeblik 

mærke til, at de bøjede sig, men de var 
i besiddelse af stor fleksibilitet og ligele¬ 
des totalt dækket af det bløde og gen¬ 
nemsigtige „gummi". 

„Lægeundersøgelsen 

Fra dette øjeblik begynder for Diaz anden 
etape af den grufulde oplevelse, som han 
selv kalder den, eftersom de grønne væse¬ 
ner gentagne gange anbragte begge arme 
på hans store og fyldige hår (som det var 
indtil da) og de begyndte at rykke store 
hårtotter af ham, hvad der lykkedes dem 
fuldt ud, for hver gang de trak armene 
bort fra hans hoved rev de store lokker af 
hår med sig, hvilket gav dem en uhyrlig 
morskab. (Således fortolkede han det på 
grund af deres ophidsede armbevægelser). 
I hvert fald så det ud til at være deres væ¬ 
sentligste interesse at få hårprøver. Alt un¬ 
der enorm modstand og stædighed som 
Diaz lagde for dagen, under hvilken han 
rent fysisk følte den bløde belægning på 
deres krop (som han benævnte som gum¬ 
mi). Trods det at Diaz var rædselsslagen, 
lagde han mærke til at armene på væsner¬ 
ne var forsynet med en slags „sugekop¬ 
per" som fik fat i hårene og trak dem ud; 
men der var det besynderlige ved det, at 
Diaz ikke i noget øjeblik følte nogen som 
helst smerte. 

Disse handlinger gentog sig flere gange, 
og han lagde mærke til, at væsnerne, trods 
det at de bevægede sig meget langsomt, 
var i besiddelse af en usædvanlig styrke 
og så ud til at være utrættelige. De gen¬ 
tog handlingerne på hans brystkasse, hvor¬ 
fra de trak små hår ud, således som vi 
stadig kan se, trods den forløbne tid, på 
et fotografi taget lang tid senere. 

Efter de frygtelige oplevelser for Diaz 
begyndte hans syn langsomt at sløres, og 
da han igen besvimede, mistede han helt 
synet. Fra da af erindrer han ikke mere 
den mindste detalje. (Kommentar fra Pe¬ 
dro Romaniuk: Man bør bemærke, at sy¬ 
net var det sidste som han mistede såvel 
i begyndelsen som i slutningen af oplevel¬ 
sen). 

Flere timer efter vågnede Diaz brat op 
liggende på græsset, og han måtte lukke 
øjnene på grund af den stærke sol, som 


skinnede ned over ham. Han kunne dog 
ikke afgøre, hvor han befandt sig. Han 
var kommet helt til sig selv og var sig sine 
handlinger og tanker bevidst. Han var i 
nærheden af noget, der lignede en hoved¬ 
vej. Han så på uret og opdagede, at uret 
var standset på kl. „03.50", hvilket gav 
ham en idé om det nøjagtige tidspunkt 
for hans oplevelses begyndelse. Han be¬ 
gyndte da at få kvalme, og hans opkast¬ 
ningstrang bliver ved hele dagen, indtil 
han blev indlagt på Ferroviario Hospitalet. 
Ved siden af ham ligger hans pung samt 
hans arbejdstøj, som han havde på, og 
det nummer af La Nueva Provincia, som 
han havde købt om morgenen kl. 03.30 i 
Ing. White, et boligkompleks i Bahia Blan- 
ca; alt var intakt. 

I det øjeblik da han var ved at vågne op, 
kom en mand kørende i en bil på lande¬ 
vejen, som lå ca. 30 meter fra det sted, 
hvor Diaz var. Han selv vidste ikke endnu 
hvor han befandt sig. Bilen standsede, og 
manden troede, at Diaz var blevet påkørt, 
da han så hans pung og avisen ved siden 
af. Efter at have hørt Diaz’ forklaring og 
set at han manglede store hårtotter på ho¬ 
vedet, tilbød han at køre ham til Ferro¬ 
viario Hospitalet, hvortil de kom 25 minut¬ 
ter efter (klokken var da 08.00 den 5. ja¬ 
nuar 1975). For Diaz var der ikke nogen 
tvivl om dengang, at han havde været om 
bord i et rumskib med oprindelse fra, og 
styret af, ekstraterrestriske væsener. 

Indlagt på hospitalet 

Således blev han indlagt på hospitalet 
Ferroviario (jernbanehospitalet), der ligger 
i Retiro (i Argentinas hovedstad Buenos 
Aires) klokken 08.30. Der blev han under¬ 
søgt og kontrolleret til stadighed af en 
større gruppe på 46 læger og specialister 
fra forskellige afdelinger igennem fire da¬ 
ge. Hospitalsdirektøren selv påtog sig at 
underrette politiet (Kommissær nr. 46), 
som straks kom til stede, og som igen sat¬ 
te sig i forbindelse med retssagens dom¬ 
mer, da undersøgelsen begyndte med hen¬ 
blik på Diaz’ fysiske tilstand. 

Ligeledes underrettedes hustruen og øv¬ 
rige familiemedlemmer af Diaz i bydelen 
Ing. White (Bahia Blanca). Disse var uro- 

lige over hans fravær, da han aldrig var 
kommet senere hjem end kl. 04.00-04.30, 
og klokken var da blevet 08.30. Beskeden 
fra hovedstaden kom klokken 09.20 og for¬ 
årsagede stor uro og forvirring. Hans fa¬ 
milie tog samme dag toget til hovedsta¬ 
den, hvortil de ankom henved midnat (fra 
Ing. White (Bahia Blanca) til Buenos Aires 
er der 785 km). 

Stadige genundersøgelser, analyser af 
psykoanalytikere og psykiatere og andre 
undersøgelser af hr. Diaz (inklusive af en 
gruppe medicinere) blev foretaget, men 
uden at der kunne konstateres nogen syg¬ 
dom eller nogen fysiologisk eller psyko¬ 
logisk forandring, med undtagelse af de 
allerede nævnte opkastninger, som han 
havde hele dagen den 5. januar, samt 
manglen på appetit. Han fik kun med 
kraftanstrengelse en kop mælk ned. 

Personlig undersøgelse på Pedro 
Romaniuk’s foranledning 

25 dage efter at vidnet Diaz var kommet 
tilbage til sit hjem, interviewede jeg ham 
i hans hjem (den 4. februar 1975 kl. 09.00) 
og i stedet for at finde det menneske, som 
hans venner havde beskrevet som væren¬ 
de dynamisk, utålmodig og som arbejdede 


konstant og var noget nervøs, så møder 
jeg en ung mand som er overordentlig 
behagelig og rolig, kontrolleret og afmålt 
i sine bevægelser og sine udtryk, meget 
ydmyg, ærlig og oprigtig, hvad man straks 
kunne se, og samtidig understregedes det¬ 
te af et fast og ligefrem blik, hvad der ty¬ 
der på en kontrol og sikkerhed, som sjæl¬ 
dent er synligt hos folk. 

Da han er overordentlig følsom, siger 
han mig ligeud, at jeg er den første per¬ 
son, som han tillader at komme ind i sit 
hjem, samt at han vil hellige sig forsknin¬ 
gen af extraterrestrisk viden, og at han 
havde afvist andre henvendelser angående 
at udspørge ham, fremtræde i radio, TV 
og bladreportager (med undtagelse af re¬ 
portagen indtil videre for tidsskriftet ASI). 
Han sagde at grunden var den, at han 
hverken interesserede sig for pengene, 
som de kunne tilbyde ham, eller for den 
popularitet, som han kunne opnå. Han for¬ 
talte mig blot, at han havde brændende 
ønsker om at udbrede sandheden om det, 
der var hændt for ham, på konferencer 
som var „uden omkostninger". 

Hans bolig er meget enkel, da han lever 
af en lille løn, som han kompenserer for 
med „ekstra" som tjener på restauranter i 

nærheden af havnen. Han ønsker ikke at 
tjene penge på oplevelsen, han havde - 
vedbliver Diaz - og heller ikke gå med til 
nogen form for undersøgelse, som man 
kunne foranstalte med ham for øjeblikket. 
Med dette for øje begynder vi på et forsøg 
med „mentalfordybelse“, idet undertegne¬ 
de forsøger at opfange det som er regi¬ 
streret i hans underbevidsthed. Vi begyn¬ 
der at „visualisere" oplevelsen som den 
blev gennemlevet af Diaz ligefremt og en¬ 
kelt, lige til det øjeblik, hvor der - inde 
i kuglen - viser sig de tre væsener, der var 
„humanoider men ikke jordiske", som han 


definerer dem. Netop i det øjeblik reage¬ 
rer Diaz voldsomt, og han trækker sig bort 
fra mine hænder, der var støttet på hans 
hoved og nægter definitivt at fortsætte for¬ 
søget. 

Vi fortsætter ikke desto mindre vores 
samtale, og da der var gået 30 minutter, 
forsøger jeg igen at få ham til at fortsætte 
forsøget, hvortil Diaz svarer, at jeg kan 
komme igen om nogle timer, og at han så 
vil tænke over hvad han synes, der er 
bedst at gøre. 

(Fortsættes i næste nr.) 

Stendek, juni 1975/E. Ka. 


Ufologi 


Magnetisk registrering af UFO’er 


En UFO-detektor! 

Det er efterhånden velkendt, at UFO’er 
øjensynlig har en vis virkning på elektri¬ 
ske installationer og kan få f. eks. kompas¬ 
nåle til at svinge helt hysterisk. Den sidste 
effekt har bl. a. tidligere været anvendt 
ved konstruktion af en UFO-detektor, idet 
en meget løst ophængt kompasnål place¬ 
redes på en sådan måde, at svingede den 
det mindste ud fra en ligevægtsstilling, 
ville den slutte et elektrisk kredsløb og 
derved sætte en alarm, f. eks. en klokke, 
i gang. 

Hovedproblemet med denne type detek¬ 
tor, der fordrede en fysisk kontakt mellem 
kompasnål og kontaktsted, var ujævne el¬ 
ler oxiderede kontaktsteder. Dette medfør¬ 
te en øget modstand i kredsløbet, måske 
endda en manglende evne til at slutte den 
elektriske strøm; eller også låste kompas¬ 
nålen sig fast på kontaktstedet, så hele 
huset blev jaget ud af dynerne af en ved¬ 
holdende kimen fra hr. Jensens UFO- 
detektor på 1. sal - og måske på et tids¬ 
punkt, hvor hr. Jensen ikke selv var 
hjemme. 

Der har været mange forspørgsler til 
SUFOI ang. en ny og bedre UFO-detektor, 
der både var overkommelig i pris på ma¬ 
terialer og samtidig pålidelig. 


Den i det følgende omtalte UFO-detek¬ 
tor - kaldet K-1 - skulle kunne opfylde 
disse ønsker. Selve detektoren er udar¬ 
bejdet af Christiano Klein og Dr. Rene 
Hardy og så vidt vides første gang offent¬ 
liggjort i „Lumieres dans la Nuit" i 1972 
(et fransk UFO-tidsskrift). 

Den beskrivelse af K-1 detektoren, der 
gengives i det følgende, er imidlertid taget 
fra det amerikanske UFO-tidsskrift „Offi¬ 
cial UFO" nov. 75, hvor Jim Lorenzen fra 
APRO har beskrevet detektoren. 

Funktionsmåde: 

Den lille lommelygtepære L er tændt, når 
detektoren er aktiveret eller sat til. Detek¬ 
toren er anbragt på en sådan måde, at 
sprækken F dækkes eller overskygges af 
pladen E (se fig. 1). J er enten et magne¬ 
tisk jernstykke eller en kompasnål. Detek¬ 
toren skal orienteres, så skærmen E fuld¬ 
stændig lukker for sprækken F over foto¬ 
cellen LDR 03 (fig. 2). Afstanden mellem 
E og F er ca. V 2 mm. 

Når orienteringen er korrekt, kan der 
ikke trænge lys ned i røret G. Fotocellen, 
der er anbragt i røret, har derfor maximal 
elektrisk modstand, dvs. i denne stilling 
er detektoren aktiv, men i „hvile". 

Hvis det lokale magnetfelt ændres 

(f. eks. hvis et UFO passerer i nærheden) 
drejer J, hvorved E, der sidder på en stiv 
tråd på J, svinger ud fra ligevægtsstillin¬ 
gen og lyset fra L rammer fotocellen. Der 
sker en forøgelse af strømmen i fotocel¬ 
lens kredsløb, på grund af cellens mind¬ 
skede modstand, og thyristoren SCR bliver 
aktiveret. SCR sender derved strøm til et 
alarmapparat, f. eks. en ringeklokke. 

Det elektroniske kredsløb: (fig. 3 og 4) 

SCR er det styrende element for strøm¬ 


men til alarmapparatet. Hvis der ikke når 
noget lys frem og rammer fotocellen, er 
dennes modstand meget stor - ca. 1 
Megaohm. Derfor passerer kun en meget 
svag strøm gennem fotocelle-kredsløbet 
og gennem elektrodekontrollen G for SCR. 
Under disse omstændigheder er SCR i 
„hvile“ og leder ikke strømmen. 

Når fotocellen udsættes for lys (ved 
ændring af E’s stilling) falder dens elek¬ 
triske modstand til nogle hundrede ohm, 

SCR leder strømmen og alarmen fungerer. 
Alarmen stopper så snart fotocellen ikke 
belyses mere, da SCR drives med veksel¬ 
strøm. 

Praktiske detaljer: 

For at opnå den maximale følsomhed bør 
skærmen E, de to stykker B, det indre af 
røret G og afskærmningen C være sorte 
og ikke-reflekterende. Sprækken F’s læng¬ 
de skal være ca. lig med diameteren af 
den aktive del af fotocellen (bør vel nær¬ 
mere betegnes som en fotomodstand?). 
Anvender man typen LDR 03 skal spræk¬ 
ken være 1 mm bred og 8 mm lang. E skal 
så her være 1,5 mm bred og 10 mm lang. 
Der må ikke befinde sig jern eller mag¬ 
netisk materiale indenfor en afstand på 
1 m fra magneten eller kompasnålen J. 
For at undgå indbyrdes påvirkning mellem 
J og alarmapparatet bør afstanden mellem 
disse være mindst 3 m. 

Magneten J er monteret i en ramme af 
stiv tråd, f. eks. messingtråd, og er for¬ 
oven forsynet med en spids, der igen hvi¬ 
ler i en lille fordybning på et stykke mes¬ 
sing D, så hele magnet-arrangementet kan 
dreje. Ophængning og fastgørelse af spid¬ 
sen (en symaskinenål) ses på fig. 8, 11 
og 12. 

Modstanden Rj vælges så spændingen 
over pæren er lidt lavere end den normalt 
for pæren gældende spænding. Dette for¬ 
længer pærens levetid og dermed detek¬ 
torens. Placering af de enkelte komponen¬ 
ter og det elektroniske kredsløb sker let¬ 
test på en lille træplade. 

Hele instrumentet består faktisk af to 
dele: den ene del omfatter de elektroniske 
komponenter, output til alarmsystemet og 
input for den del, der kræver vekselstrøm. 
Den anden del omfatter den mekaniske af¬ 
deling, nemlig magneten J med dens op¬ 
hængningssystem samt pæren og foto¬ 
celleenheden. Fire ledninger forbinder de 
to enheder. Den magnetiske enhed bør 
placeres i en lukket kasse, uigennemsigtig 
og ikke-magnetisk. Plast eller masonit kan 
anvendes. Uden en beskyttende kasse vil 
selv det mindste luftpust eller evt. svir- 
rende insekt kunne medføre en falsk 
alarm. 


Magneten: 

Anvendes ikke en kompasnål, kan der bru¬ 
ges et stykke ferritjern, f. eks. svarende til 
det stykke, der bruges ved magnetisk luk¬ 
ning i mange skabslåger og -døre. Sådan¬ 
ne magnetlukkere kan købes løse for små 
penge i en almindelig isenkramforretning. 
De ser ud som vist på fig. 7 - et plasthus 
med to synlige stykker jern. Ferrit-stykket, 
som interesserer os, er placeret i plast¬ 
hylstret mellem de to stykker jern. (Se fig. 
10b). 

Når ferritstykket er pillet ud, skal dettes 
N og S poler findes. Det er vigtigt, at fer¬ 
ritstykket monteres i trådholderen med 
N-S-aksen vandret og ikke lodret, jvf. fig. 
8 og 11 (8a forkert, 8b korrekt). Trådhol¬ 
deren kan også fremstilles af stiv kobber¬ 
tråd. 

Afstanden D (se fig. 9a) mellem den lod¬ 
rette linie gennem nålen I og centrum af 
fotocellerøret bestemmer detektorens føl¬ 
somhed. Sprækken F’s retning er vigtig 
og er vist korrekt for maximal følsomhed 
på fig. 9a. Følsomheden er mindre ved en 
retning som på fig. 9b. 

Afstand mellem pære og sprække er 
ikke så kritisk og kan være ca. 10 mm. 
Derimod bør skærmen E være så tæt på 
sprækken F som muligt. Den endelige fin¬ 
indstilling kan foretages ved at bøje lidt 
på tråden, der bærer E eller ved at regu¬ 
lere højden af G. Længden af den tråd, 
der bærer E, bør være 8-12 cm lang. Bli¬ 
ver den længere, er det meget vanskeligt 
at indstille detektoren, da følsomheden så 
bliver for stor. Alle sammenlimninger er 
foretaget med epoxy-lim. 

Komponent-liste: 

TR = Ringeklokke-transformer, som den ty¬ 
pe, der anvendes ved ringeklokker ved 
hjemlige hoveddøre. 220 eller 110 V 
vekselstrøm. På udgangssiden 9 volt, 
10 watt. En mindre kraftig model kan 
anvendes, hovedsagen er at den kan 
aktivere alarmen (ringeklokken eller 
hvad der nu anvendes). 

D = Diode 100 milliampere 20 volt mini¬ 
mums grænse (?) (Minimum inverse). 
C = Kondensator (elektrolytisk) 100 MF/ 
25 volt minimum. 

R, = Modstand 82 ohm ± 20%, 2 watt 
(for pære på 6,3 volt, 100 ma og trans¬ 
former til 9 volt). 

Ro = Modstand 1200 ohm, 1 watt ±20%. 
S = Ringeklokke eller summer 9 volt. 

TY = Thyristor SCR 2N1599. 

L =Pære. 6,3 volt 100 milliamp. 

G =Rør for fotocelle LDR 03. 

Karakteristik for SCR 2N1599: 

I rms 1,6 amp 
I g Max: starter 10 Ma 
I g typisk 3 Ma 

V g Max: „til aktivering* 1 : 3 volt 

V g typisk 250 millivolt 

SCR 2N1599 kan erstattes med andre mo¬ 
deller, der har 1 g maximum op til 10 mil¬ 
liamp eller 15 milliamp og 1 rms på 1 amp 
eller lidt mere. En infra-rød lys udsenden¬ 


de diode med en tilsvarende fotocelle føl¬ 
som for infrarødt lys kan også anvendes. 
(Fås for ca. 20,- i en radiokomponent for¬ 
retning). 

Og til slut: Hvis returledningen fra ringe¬ 
klokken forbindes til den modsatte side af 
dioden D via en almindelig lukket (NC) 
trykkontakt, vil detektoren „låse**, når den 
aktiveres af et eller andet, og alarmen vil 
blive ved med at lyde, indtil der bliver 
trykket på kontakten. På denne måde vil 
man ikke overhøre en evt. alarm. 

Vi håber, at mange SUFOI-medlemmer 
føler sig fristet til at prøve at konstruere 
den beskrevne detektor, og at man vil lade 
høre fra sig ang. opnåede resultater. God 
fornøjelse. 

Kilde: Official UFO, Nov. 75 
/Fl. Ahrenkiel 



Blandt de planeter, der er mest fremtræ¬ 
dende på himlen hører også Saturn, men 
med det blotte øje adskiller den sig ikke 
væsentligt fra de øvrige lysstærke stjer¬ 
ner. Heller ikke med prismekikkert vil det 
lykkes at få et indtryk af dens specielle 
udseende, men det er ikke desto mindre 
en kendsgerning, at Saturn er noget sær¬ 
ligt. Det der er mest karakteristisk for 
denne planet er det velkendte ringsystem, 
om hvis oprindelse og konsistens der sta¬ 
digvæk hersker nogen tvivl. Der har i tid¬ 
ligere tider været tale om een fast ring, 
hvilken teori man forlængst har opgivet, 
da det siden for det første er blevet kon¬ 


stateret, at ringen i virkeligheden består 
af flere ringe (som er adskilt ved Cassinis 
deling og Enckes deling), og for det an¬ 
det at ringsystemet ligger indenfor plane¬ 
tens Roche-grænse, hvilket vil sige en 
zone omkring en planet, hvori der hersker 
så store tidevandskræfter, at store lege¬ 
mer bliver sønderknust. 

Der har også været andre teorier frem¬ 
me omkring disse ringes eksistens, men 
der synes efterhånden, efter de nyeste un¬ 
dersøgelser, at være enighed om, at rin¬ 
gene består af klippeblokke på op til 1 m 
i diameter, hvis materiale er meget skørt 
p. g. a. den lave temperatur (ca. -M80°C). 

Foruden ringene, der har en tykkelse på 
ca. 20 km, har Saturn 10 måner hvoraf de 
ni inderste går med uret rundt, medens 
den yderste går mod uret. Man kan med 
rette sige at denne blyfarvede planet er 
enestående i vort solsystem. 

Til sammenligning med giganterne på 
himlen er planeten Merkur en lille fyr, der 
ikke gør sig synderlig bemærket. Med sine 
4800 km i diameter svæver den omkring 
Solen i en afstand af knap 58.000.000 km, 
hvorfor det er den solnæreste planet. 

I marts 1974 havde planeten besøg af 
rumsonden Mariner 10, og nærbilleder af 
overfladen afslørede, at Merkur er en stø¬ 
vet, kraterfuld ørken, der ikke adskiller sig 
fra Månen. Planeten er som sagt ikke sær¬ 
lig fremtrædende på himlen, på trods af 
at den i lysstyrke i gunstig position over¬ 
går Sirius. Observationsvanskelighederne 
ligger dels i vor forurenede atmosfære og 
dels i, at Merkurs vinkelafstand fra Solen 
aldrig bliver større end 28°. Den vil såle¬ 
des aldrig kunne ses på en mørk himmel. 
Størst mulighed for at se Merkur er der¬ 
for ved max. vinkelafstand fra Solen, i 
hvilken position den findes den 28. april 
d. å. 

En ting der bør nævnes i forbindelse 
med de indre planeter er de såkaldte Mer¬ 
kur- og Venus-passager, der forekommer, 
omend med lange mellemrum. Ved en så¬ 
dan passage forstås, når en planet i sit 
omløb omkring Solen bevæger sig ind på 
dennes forside, og står på en lige linie 
mellem sol og jord. I denne psition vil 
der altså set fra Jorden opstå en „minia¬ 
ture solformørkelse", idet man kan følge 
planeten hen over solskiven som en lille 
sort plet. Den næste Merkur-passage ind¬ 
træffer først igen i 1986. 

Det er ikke hver gang, når en planet 
står i nedre konjuktion (imellem sol og 
jord), at der opstår en planetpassage, da 
planetbanerne ikke er sammenfaldende 
med Jordens bane. I de fleste tilfælde vil 
.planeterne bevæge sig enten over eller 
under en ret linie mellem sol og jord, hvil¬ 
ket altså forklarer passagerernes sjælden¬ 
hed. Fænomenet er for Venus’ vedkom¬ 
mende endnu sjældnere end for Merkurs. 


Den næste Venus-passage vil først fore¬ 
komme i år 2004. 

I forbindelse med Venus-passager skal 
lige nævnes, at man i år 1769 ville bestem¬ 
me det nøjagtige tidspunkt, hvor hele pla¬ 
neten blev synlig med Solen som bag¬ 
grund, og i forbindelse med dette eksperi¬ 
ment opstod et nyt astronomisk begreb, 
nemlig „den sorte dråbe", (se illustratio¬ 
nen) hvilket forårsagedes af en brydning i 



Venus’ atmosfære. Denne effekt var altså 
den egentlige årsag til at tidspunktet, hvor 
de to tangentpunkter skulle forenes, ikke 
kunne fastslås. Forsøgene er gentaget flere 
gange siden, men er alle mislykkedes p. 
g. a. den omtalte effekt, og i erkendelse 
heraf er eksperimentet så vidt vides skrin¬ 
lagt. 

I relation til omtale af de indre planeter 
skal indskydes et par ord om forsigtig- 
hedshensyn. Det kan ikke for ofte under¬ 
streges, at brug af selv den mindste kik¬ 
kert direkte mod solen i et brøkdel af et 
sekund kan koste synet for livstid. Det er 
der en del astronomer, der bittert har er¬ 
faret. 

Når jeg studerer solpletter eller solfor¬ 
mørkelse, foregår det altid ved brug af 
svejseglas, hvilket kan erhverves for et be¬ 
skedent beløb. 

Af astronomiske seværdigheder her i 
forårstiden kan nævnes ringformet solfor¬ 
mørkelse den 29. april. Det kan dog kun, 
på vore breddegrader, ses som partiel for- 

mørkelse, hvor ca. halvdelen af solskivens 
diameter forsvinder bag Månen. Formør¬ 
kelsen begynder kl. 10.22 og slutter kl. 
12.52. 

Den 13. maj forekommer en partiel må¬ 
neformørkelse, der indtræder kl. 20.16 og 
slutter kl. 21.33. 


MEDIO APRIL 

planet 

opgang ca. 

Merkur 

kl. 5.15 

Saturn 

kl. 10.00 

MEDIO JUNI 

Merkur 

kl. 2.45 

Venus 

kl. 3.25 

Mars 

kl. 8.00 

Jupiter 

kl. 1.50 


Den 22. april har vi meteorsværm igen, 
de såkaldte Lyrider, der betegnes som 
hurtige meteorer. 

Jeg har denne gang, for overskueligheds 
skyld, valgt at opstille planeternes op- og 
nedgangstidspunkter i skemaform, som 
følger: 


nedg. ca. 

står i stjernebilledet 

kl. 21.00 

Vædderen 

kl. 2.50 

Tvillingerne 


kl. 18.30 

Tyren 

kl. 21.00 

Tyren 

kl. 23.45 

Løven 

kl. 17.30 

Vædderen 


rumfarts 

- notitser 


JNTELSAT IV-A nr. 2: Nr. 2 i Intelsat IV-A 
satellitserien, dvs. kommercielle kommuni¬ 
kations satellitter, er gjort klar til opsen¬ 
delse og vil blive sendt i bane tidligst den 
29. januar 76. Denne anden Intelsat IV-A 
skal supplere den første Intelsat IV-A, op- 
sendt den 25. sept. 75, og i alt skal opsen- 
des 7 af denne type. Nr. 2 i serien vejer 
1500 kg og skal betjene området på og 
omkring Atlanterhavet. Efter opsendelsen 
vil satellitten bevæge sig i en elliptisk bane 
om Jorden med mindste og største af¬ 
stand på henholdsvis 459 og 35.880 km. 
Efter orientering af satellitten affyres den¬ 
nes faststofraket, så slutbanen bliver cir¬ 
kulær over Ækvator og synkron i 35.880 
km’s højde. (N.N. 76-8) 

Problemer med VIKING-sonderne: Kort 
tid efter opsendelsen i september af Vi¬ 
king 2 sonden mod Mars konstaterede 


man, at den ene af de små ovne i lan¬ 
dingsmodulet øjensynlig ikke virkede. Der 
er i alt tre ovne i landingsmodulet, som 
indtager en væsentlig rolle i forbindelse 
med påvisningen af evt. liv på Mars. En¬ 
ten virker ovnen ikke, eller også er der 
noget galt med de instrumenter, som sen¬ 
der meldinger til Jorden om ovnens funk¬ 
tion. 

Nu er der yderligere konstateret svigt 
i den ene ovns funktion om bord på VI¬ 
KING 1 landingsmodulet. Viking 1 op- 
sendtes i august måned. Disse to uheld 
vil ikke vælte hele projektet, men medføre, 
at der kun kan undersøges 2 jordprøver 
i stedet for tre i hver Viking Landingsmo- 
idul. De to Viking fartøjer vil nå frem til 
Mars henholdsvis den 19. juni og den 7. 
august 76. Det første landingsmodul vil 
lande på Mars i den første uge af juli, og 
Lander 2 vil lande i løbet af første uge 
i september 76. Se i øvrigt UFO-NYT nr. 
1/76 for nærmere omtale af Viking-pro- 

jektet. (N.N. 76-14 og 15) 

LAGEOS-satellit: Lageos, en geofysisk 
forskningssatellit, der forventet at kunne 
eksistere i millioner af år, er netop blevet 
færdigtestet i januar 76 på Goddard Space 


UFO-NYT 2-76 61 





Det er en satellit af denne type, der skal 
opspore Ford T-modellen - og en isbjørn 
på dennes vandring i Nordamerika. 
(Lolland-Falster Folketidende 21. feb. 76). 


Flight Center og vil snart kunne anvendes 
af videnskaben til forudsigelser af jord¬ 
skælv. Laser Geodynamisk Satellit (LA- 
GEOS) vil blive opsendt sidst i april. Sa¬ 


tellitten ligner mest af alt en enorm golf¬ 
bold, og skal bruges som reflektor for 
laser-stråler fra jorden. LAGEOS måler 60 
cm i diameter og vejer 411 kg. 

(N.N. 76-17) 

SPACELAB 1 og 2: I øjeblikket planlægges 
opsendelse af Skylab 1 og 2 ved NASA. 
Rumstationerne skal opsendes med rum¬ 
færgen i 1980. Opgaverne om bord på 

Spacelab 1 vil være et projekt delt mel¬ 
lem NASA og den Europæiske Rumfarts¬ 
organisation ESA. (N.N. 76-18) 

SATELLIT-SPORING AF FORD-T: I forbin¬ 
delse med USA’s 200 års jubilæum i juli 
er der arrangeret et bilvæddeløb Jorden 
rundt. Turen skal tage 60 dage og delta¬ 
gerne kører i veteranbiler, 12 stk. i alt, 
heriblandt en 1914 Ford Model-T. Det spe¬ 
cielle ved netop denne bil er, at den kø¬ 
rer med en „kasse“ i bagagerummet, der 
vil sladre til en Nimbus-6 meteorologisk 
forskningssatellit i bane om Jorden. Kas¬ 
sen vil rapportere til satellitten om vete¬ 
ranbilens hastighed under løbet. 

(N,N. 76-23) 


VESTSJÆLLAND 

Slut op om UFO-alarmcentralen for 
området. Ring eller skriv efter nærmere 
oplysninger: 

C. Jørgensen J. Mikkelsen 

(03) 58 44 14 (03) 5841 74 

Brovej 2, Slotsbjergby, 4200 Slagelse 


SUFOI Lolland-Falster 

De sidste to møder i dette vinterhalvår 
finder sted 

tirsdagene, den 6. april og 4. maj, 
kl. 19.30 på nedennævnte adresse: 

Duegård, Nakskovvej 5, 

4920 Søllested - Tlf. 9411 69. 

Fra Søllested Bio oplyses det, at man 
i dagene 3.-4. juni kl. 19.30 endnu en¬ 
gang spiller Erich von Dånikens film 
„Fortids Gåder - Fremtids Virkelighed". 

Ole Henningsen. 


KINA’s FEMTE SATELLIT: Lige før jul be¬ 
kendtgjorde Kina, at man havde opsendt 
nationens femte jordomkredsende satellit. 
Den fjerde blev sendt i kredsløb i novem¬ 
ber 1975 og den tredje i 1974. Bekendt¬ 
gørelsen indeholdt ingen tekniske detaljer. 
Oplysninger i forbindelse med den sidste 
opsendelse viser imidlertid, at satellittens 
bane går ind over USSR; især dækkes 
områderne ved de fælles russisk-kinesiske 
grænser. Kina’s raketeksperter har alle¬ 
rede udviklet den nødvendige teknik for at 
få satellitter tilbage til Jorden i god be¬ 
hold. I denne forbindelse rapporterede 
Reuter, at en ledende vesttysk rumforsker, 
professor Heinz Kaminski, har spået, at 
en bemandet kinesisk satellit var mulig 
i nær fremtid. 

(New Scientist 8/1-76) 
/Fl. Ahrenkiel 

fortsættes side 85 

Sommeren 1956 kl. ca. 01.00: Observatø¬ 
ren kan ikke længere mindes den nøjag¬ 
tige dato, men selve hændelsen har han 
ikke glemt. Det var en af disse dejlige 
sommeraftener, stjerneklart og vindstille. 
Observatøren var på vej til sit hjem i Vors- 
lunde, ca. 8 km vest for 7323 Give, da han 
blev opmærksom på en hvislende lyd lige 
over sig. Observatøren stod af cyklen og 
opdagede da et matsort ellipseformet ob¬ 
jekt lige over sit hoved; objektets kontu¬ 
rer var skarpt aftegnet. Observatøren si¬ 
ger: det var et fantastisk syn med mælke¬ 
vejen som baggrund. Objektet fløj med lav 
hastighed, og ca 5 minutter senere var 
det ude af syne. Observatøren mener, at 
objektet mindst må have haft en længde 
på 10 meter; afstanden da det var nær¬ 
mest mener observatøren må have været 
400-500 meter. 

I efteråret 1956 har observatøren endnu 
en observation. Kl. var ca. 19.00, og ob¬ 
servatøren var ved at pløje ved hjælp af 
traktor. Det var vindstille og tusmørkt. 
Med ét bliver han opmærksom på tre klare 
hvide lys, lavt, 15° over horisonten, på den 
vestlige himmel. Han troede først der var 
tale om lys fra en bil, men da objekterne 
fortsatte fremad mod observatøren, og ind 
over marken 30-50 meter over jorden, for 
tilsidst at forsvinde ved at blive mindre og 
mindre mod nordøst, forkastede han den 
teori. Den samlede observationstid 2 mi¬ 
nutter. Objekterne holdt under hele obser¬ 
vationen den samme indbyrdes afstand; af¬ 
standen mellem objekterne var ca. to gan¬ 
ge objekternes diameter. Observationen 
var lydløs, lyset konstant, størrelsen da 
de var nærmest ca. 1-2 m i diameter. 


Oktober 1967 kl. 22.30: Observatøren, en 
mand, var på vej hjem fra arbejde på 
knallert, da han med ét fornemmer et lys 
og kigger op. Han får da øje på et 5-6 m 
langt torpedoformet, fosforiserende grønt 
lysende objekt, 50 meter borte. Observatø¬ 
ren fortsætter sin kørsel ad Fjordvejen 
mod sit hjem i 5330 Munkebo; ialt kører 
han endnu ca. 1 km og ændrer kurs 3 
gange. Han føler sig forfulgt, idet objek¬ 
tet uanset hans kursændringer holder den 
samme afstand til ham hele tiden. 



Da han når sin bopæl, ændrer objektet 
kurs og øger hastigheden voldsomt, sam¬ 
tidig med, at det stiger lidt og flyver mod 
et rødt lysende punkt 3-4 km borte mod 
nordvest. Da objektet når det røde lysende 
punkt, ser det ud som om en skydedør 
åbnes, og punktet (der måske er et andet 
objekt), får form som en halvmåne. Det 
først omtalte objekt flyver lige imod og 
muligvis ind i det andet objekt, hvorved 
det først omtalte forsvinder. Det andet 
skifter igen form og bliver nu halvmåne¬ 
formet, men til den anden side, hvorefter 

REKONSTRUERET FOTO 


Vedde, februar 1974. 


det kort tid senere forsvinder. Observa¬ 
tionen var lydløs; det var mørkt men klart 
vejr; samlet observationstid 6 min. 

Februar 1974: Observationssted 4294 Ved¬ 
de kl. 22.21. Observatøren, en mand, op¬ 
dager, idet han træder ud fra døren til sit 


hjem, et objekt. Objektet kommer fra syd¬ 
øst, lavt over jorden. Det nærmest sejler 
afsted, og der høres samtidig en intens 
summetone. Objektet er 40-50 meter fra 
observatøren og nogle af hans venner, 
der er kommet til. Størrelsen anslås til at 
være 7-8 meter i diameter. Objektet stop- 

per op nær et nærvedliggende teglværk, 
og med ét tændes en blændende lyskegle, 
der som et søgelys vandrer op og ned ad 
teglværkets to skorstene. Herefter forsvin¬ 
der objektet hurtigt mod øst. Før objektet 
tændte lyskeglen, kunne observatørerne 
fornemme dets konturer; det virkede 
mørkt. Dette indtryk forandredes ikke, da 
lyskeglen tændtes. Samlet observationstid 
2 minutter. 

Maj 1975: Kl. ca. 21.00 observerer en 
mand gennem en åben dør, fra sin bopæl 
på Jersie Strandvej, 2680 Solrød Strand, et 
cigarformet objekt. Objektet ses i sydvest¬ 
lig retning; det lyser lyseblåt stærkt, men 
ikke blændende. Objektet bevæger sig 
mod vest, hvor det forsvinder bag nogle 
huse på en underlig vraltende langsom 
måde. Objektet, der er 5 cm langt målt 
mellem tommel- og pegefinger, forsvinder 
(slukkes) for derefter at komme tilsyne 
(tændes) umiddelbart foran det sted, hvor 
det forsvandt. Samlet observationstid 6-7 
sekunder, vejret var klart, vindstille, men 
mørkt; der hørtes ikke en lyd under ob¬ 
servationen. Under observationen blev der 
iagttaget en flyver i stor højde og på den 
modsatte kurs. 


16. maj 1975 kl. 21.04, 8000 Århus C: Ob¬ 
servatøren, en ung mand, stod ved vinduet 
på tredje sal, da han opdagede et rundt, 
stærkt lysende, brandgult objekt med en 
stor korona i samme farve. Observatøren 
så først objektet 60° over horisonten fra 
sydvest, det nærmede sig observatøren 
med relativ lav hastighed. Da det nåede 
over Ringgade, stoppede det op for et 
øjeblik senere at fortsætte mod øst over 
Johanneskirken og ud mod havet. Højden 
var uændret under observationen. Det var 
et rigtig dårligt vejr den dag, kraftig regn, 
lavt hængende skyer, blæsende, mørkt. 
På trods heraf så både observatøren, hans 
forældre samt nogle naboer objektet og 
særlig koronaen meget tydeligt. Objektet 
blev iagttaget gennem kikkert, men der 
afsløredes ikke flere detaljer herved. Sam¬ 
let observationstid 6 minutter; der hørtes 
ikke en lyd under observationen. 


18. juni 1975 kl. 20.50: Observationssted 
Kelstrup Strand, 4200 Slagelse. To unge 
mænd, der var ude at køre en tur, var 
standset, da de med ét 60° over horison¬ 
ten så et sølvfarvet objekt. Objektet kom 
uden en lyd fra vest og fløj ret øst. Ob¬ 
servatørerne beskriver objektet som lig¬ 
nende et jetfly, dog uden vinger; der var 
heller ikke kondensstriber. Det var nær¬ 
mest cigarformet, afrundet i enderne, mod¬ 
sat flyveretningen var der på oversiden en 
afrundet forhøjning (halerorlignende). Ob¬ 
jektet, der var sølvfarvet, havde fire måske 
fem orange farvede striber skråt ned over 
kroppen. (Se tegning til observationen d. 
4. oktober 1975 UFO-NYT 1/76 side 16). 
6-7 minutter senere kom endnu et objekt, 
samme hastighed, kurs og højde, uden en 
lyd og forsvandt ligeledes mod øst. Målt 
mellem tommel- og pegefinger i udstrakt 
arm målte objektet 2 cm. Vejret var klart, 
med en let vind og tusmørkt. 

26. august 1975: Hr. M sidder denne aften 
kl. 21.16 på havnekajen i 7000 Fredericia 
og fisker, samtidig med at han nyder det 
gode vejr og betragter stjernehimlen. Med 
ét bliver hans opmærksomhed fanget af et 
satellitlignende objekt. Objektet kommer 
tilsyne på den sydlige himmel, 45° over 
horisonten; det har kurs mod nord. Da 
objektet er lige over havnen, blusser det 
op og får en størrelse, der synes større 
end fuldmånen; lyset er klart hvidt og 
blændende. Objektet fortsætter stadig mod 
nord, men lyset bliver hurtigt svagere for 
tilsidst helt at forsvinde. Fra objektet blus¬ 
sede op og til det slukkedes går kun et 
øjeblik, så at lysstyrken svækkedes skyld¬ 
tes antagelig ikke, at objektet bevægede 
sig bort fra hr. M. Da lyset er forsvundet, 
ses et rødt blinkende lys i samme posi¬ 
tion og kurs; dette lys forsvinder i hori¬ 
sonten. 

Samlet observationstid 2 minutter; der 
hørtes ikke en lyd fra objektet. Bent Erik¬ 
sen, Fredericia, kontaktede kontrolcentret 
i Maglebylille efter henvisning fra F. T. K. 
Karup. Kontrolcentret oplyste, at der ikke 
i det aktuelle tidsrum havde været over¬ 
flyvninger hverken af civile eller militære 
fly nær Fredericia-området. 

26. september 1975: Observationssted 
8340 Malling. Observatøren, en ung mand, 
og hans kammerat kom gående i nordlig 
retning kl. 19.19, da de til venstre, altså 
mod nordvest, ikke kunne undgå at få øje 
på et mere end nålehovedstort objekt. 
Objektet var rødt stærkt lysende, det fløj 
meget hurtigt, det fløj i ryk og zig-zag, det 
zig-zag’ede et par gange op og ned, hvor¬ 
efter det fortsatte et kort stykke fremad 
igen, for derefter igen at zig-zagge op og 
ned osv. Observationen, der var lydløs, 
varede ca. halvandet sekund. I dette tids¬ 
rum fløj objektet fra nordvest og forsvandt 
i horisonten mod øst. Medens observatio¬ 
nen stod på blev andre vidner tilkaldt. 

1. december 1975 kl. 18.55: opdager en 
fastansat ved flyvevåbnet et stort halv¬ 
måneformet objekt. Observationen fandt 
sted i Auderød 2980 Kokkedal. Observatø¬ 
ren var i færd med at hælde olie på sin 
vogn, da hans fem-årige datter forskræk¬ 
ket råbte: „Se far, der falder en stjerne 
ned på os“. Faderen reagerede hurtigt, 
kiggede op fra bilen, og kom med et ud¬ 
brud. En to-årig søn, der også var tilstede, 
blev så bange og forskrækket, at han satte 
i med et mægtigt hyl, og har siden nægtet 
at gå udenfor alene ved tusmørke. Fade¬ 
ren fortæller, at objektet kom fra nordvest 
med en fart på mellem 750-1000 km/t, var 
ikke højere end 50 m oppe, og ca. 5-10 
m langt. Observationen varede for fade¬ 
rens vedkommende kun kort, hvorfor han 
ikke nåede at opfatte nogen detaljer. Han 
mener dog også at det ville have været 
umuligt, da hele objektet virkede på en 
eller anden måde diffust. Samtidig har 
han dog en helt klar fornemmelse af, at 
objektet var ret så kontant. Objektet for¬ 
svandt bag nogle træer og tagryggen på 
naboens hus. Observatøren sprang ud på 
vejen, og hen til et åbent stykke, hvor der 
er udsyn mod øst, i den retning hvor ob¬ 
jektet forsvandt. Da han et kort øjeblik 
senere nåede frem, var objektet ude af 
syne. Der hørtes ikke en lyd under obser¬ 
vationen. 

10. december 1975 kl. 15.00: Fra Kongsted, 
4293 Dianalund, observerede en frue og 


hendes børn et grågrønt objekt. Fruen 
stod og kiggede ud gennem et vindue, da 
hun mod øst opdagede objektet. Hun 
troede først der var tale om et fly, men 
blev hurtigt klar over at dette ikke var til¬ 
fældet. Objektet var helt lydløst, torpedo¬ 
formet med to korte afrundede og tykke 
finner placeret midt på objektet. Konturer¬ 
ne syntes til tider ligesom let udviskede. 



^76 

Objektet virkede på sin vis plumpt og ikke 
særlig hyggeligt. Det fløj på en ret kurs 
øst-vest. Observationen varede 3 minutter. 
Fruen angiver hastigheden til 30-40 km/t 
og størrelsen til 6 meter; afstand til ob¬ 
jektet, da det var nærmest, ca. 100 meter. 
Hun husker ikke længere hvordan eller 
hvorhen objektet forsvandt. 

I tidsrummet mellem 16.00 og 16.15 obser¬ 
verede en mand og hans halvvoksne dat¬ 
ter et lysende gult objekt gennem et vin¬ 
due. Det var ikke muligt at skelne nogle 
detaljer, da der på objektet var to kæmpe¬ 
store projektører (som et par store øjne). 
Observatøren, der bor i 4653 Karise, op¬ 
dagede objektet tilfældigt. Det var statio¬ 
nært under hele observationen. Projektø¬ 
rerne var synlige lige mellem et par el¬ 
kabler, der hænger i en afstand af 125 
meter fra observatørens bopæl. Observa¬ 
tøren så ikke objektet forsvinde, og den 
samlede observationstid var ca. 1 minut. 
Han hæftede sig ikke så meget ved obser¬ 
vationen før han et par dage senere så en 
artikel i Dagbladet om et UFO ved Helle¬ 
sted. 

Kl. 16.15 observerer to voksne og et barn 
et objekt. Observatørerne er bosiddende i 
4600 Køge. Ved et tilfælde kigger hr. J 
ud ad vinduet og får da øje på et ellipse- 

formet mørkt (virkede plumpt) objekt med 
to kæmpe projektører. Objektet kom fra 
nordøst og fløj mod sydøst i ca. 100 me¬ 
ters højde. Grundet projektørerne, og det 
faktum at objektet var lydløst, råbte hr. J 
på resten af familien for at de kunne be¬ 
vidne observationen. Objektet forsvandt 
bag en boligblok; det havde en størrelse 
af 7-8 cm målt mellem tommel- og pege¬ 
finger i udstrakt arm. Observatørerne er 
bosiddende således, at de er vant til at 
iagttage fly, der starter eller lander i Ka¬ 
strup. De siger samstemmende at der i 
dette tilfælde ikke kunne være tale om et 
fly. Observationstid: min. 2 minutter. 

Mosen ved Hellested, „Ellehøjgård“, 4652 
Hårlev, kl. 16.27-16.30: Grundet Ejner Niel¬ 
sens ihærdighed blev følgende artikel of¬ 
fentliggjort i Dagbladet d. 22-12-75, hvilket 
resulterede i en række henvendelser. En 
del af dem ligger til grund for denne beret¬ 
ning. 

„UFO-fænomen over Hellested 

En københavner fik sit livs oplevelse, da 
han efter en mislykket andejagt så en 
„Flyvende Tallerken“ i Hellested. 


’^'llested, 10. dec. 75 kl 16 27 


Der har været UFO’er i Hellested i den¬ 
ne julemåned. Det mener i hvert fald en 
naturelskende taxachauffør fra Hvidovre. 
Han befandt sig onsdag d. 10. december 
på sit jagtterræn ved Hellested og fortæl¬ 
ler følgende: 

- Jeg havde været på andetræk, uden 
at det havde givet resultat. Vejret var klart 
og stille, så jeg stillede mig op for at nyde 
de smukke farver på vesthimlen efter sol¬ 
nedgangen. Da jeg lidt efter vendte mig 
om for at betragte østhimlen, så jeg dér 
en klar stjerne, troede jeg først, indtil jeg 
så den bevæge sig hurtigt østover, altså 
imod mig. Måske en flyver, tænkte jeg, ind¬ 
til jeg blev klar over dens enorme hastig¬ 
hed og størrelse, idet den hurtigt tiltog i 
størrelse, jo nærmere den kom. I en skrå 
kurve kom den jagende nedefter, indtil 
den brat standsede i ca. 100 meters højde 
i kort afstand fra mig. 

Jeg har aldrig tidligere været tilhænger 
af „myten der aldrig vil dø“ - myten om 
UFO’s eller flyvende tallerkener, eller hvad 
man foretrækker at benævne dem; men 
nu stod en sådan i kort afstand fra mig, 

helt ubevægelig i luften. Kransen om den 
skinnede blåligt, øverste del var orange¬ 
lysende, mens den mindre underdel fore¬ 
kom sort eller mørk. 

Imens jeg stirrede på den ca. 30 meter 
store genstand, tændtes pludselig to kæm¬ 
pestore lys, hver af dem ca. fem meter i 
diameter. Jeg så tydeligt de buede „glas" 
i hvert „øje“ og jeg følte dem som øjne, 
mange øjne, idet de var opdelt i celler, 
nærmest som formen af cellerne i en bi¬ 
tavle. En slags små prismer. Jeg fornem¬ 
mede pludselig en stærk følelse af fred, 
mens tids- og stedfølelse forsvandt. 

Lyset var ikke blændende, men blidt og 
smukt. Det skønneste jeg har oplevet, som 
to diamanter oplyst bagfra. Jeg blev revet 
ud af min nærmest tranceagtige tilstand, 
da lysene brat slukkedes uden nogen form 
for ulmen, hvorefter UFO’et krængede over, 
accellererede stærkt og på få sekunder 
forsvandt som en lysende prik i nordøst. 
Jeg blev da klar over, at jeg havde be¬ 
tragtet den i højst to minutter, idet den 
var kommet klokken 16.27. 

Taxachaufføren kontaktede Skandina¬ 
visk UFO Information for at fortælle om 
sin oplevelse. Og herfra betegner man 
hændelsen som en af de mere usædvan¬ 
lige. 

Man vil fra Skandinavisk UFO Informa¬ 
tion sørge for at jordbunden og plante¬ 
væksten i området bliver undersøgt, men 
man håber, at flere har været vidner til 
hændelsen. Derfor beder man alle, der 
har bemærket noget usædvanligt omkring 
Hellested onsdag den 10. december efter 
klokken 16 om at henvende sig til Ejner 
Nielsen, Konvalvej 1 i Køge, tlf. 65 57 95“. 

En ældre mand fra 4652 Hårlev obser¬ 
verede kl. 17.30 i ca. 5 minutter et ellipse¬ 
formet mørkt objekt. Tilsyneladende hang 
objektet stille lige over eller nær ved Hel¬ 
lested kirke. Objektet var omgivet af et 
blåviolet lys, men med ét tændtes et gul- 
hvidt lys på objektet, som lyste ned mod 
kirken, hvorefter det forsvandt mod øst. 

Fra Frederiksberg, 4180 Sorø, observe¬ 
redes kl. 18.31 et, set i kikkert, ovalt hvidt 
objekt. Bagved dette var der et lille rødt 


lysende punkt og lidt længere bagved et 
grønt lysende punkt. Objektet kom fra 
nordvest 15° over horisonten, og fløj med 
en hastighed af ca. 150 km/t i en gliden¬ 
de bevægelse mod øst-sydøst, hvor det 
forsvandt i horisonten. Observationen, der 
var lydløs, varede 3 minutter. På et tids¬ 
punkt accelererede objektet inden det var 
uden for synsvidde af de to observatører. 

Jyllinge, 4000 Roskilde: Lige før TV-avisen 
kaldte fru J på sin mand for at vise ham 
en mærkelig lysstribe på himlen. Medens 
de betragtede lysstriben der bevægede sig, 
stoppede det med ét op, og i stedet var 
der nu et ellipseformet objekt (som en 
rugbybold). Objektet holdt sig svævende 
over Risø i 30-40 sekunder, hvorefter det 
forsvandt i en zig-zag kurs ind mod Ros¬ 
kilde, hvor det blev borte. Objektet sy¬ 
nede lidt mindre end fuldmånen, øverst 
var det blankt blå-hvidt, medens den un¬ 
derste halvdel var noget svagere belyst. 
Under objektet var der en hvid-gul lys¬ 
kegle, som var skarpt afskåret forneden; 
hele forløbet var lydløst. 

Ejner Nielsen, der tidligere var blevet 
alarmeret grundet observationen i Helle¬ 
sted, stod kl. 20.15 ved sin bopæl i 4600 
Køge og betragtede stjernehimlen, da han 
i zenit opdager et blå-hvidt objekt, halvt 
så stort som fuldmånen. Objektet bevæge¬ 
de sig i retningen vest-øst, og det nær¬ 
mest spruttede ild bagud i 3-4 sekunder, 
hvorefter det forsvandt. Det gik bare ud. 
Lyset virkede ejendommelig „blødt". 

Nielsen havde været ude i længere tid 
og havde forinden iagttaget flere alminde¬ 
lige himmelfænomener såsom meteorer, 
fly-overflyvninger m. v. 

Kl. 21.30 ser fru F fra vinduet på sin bo¬ 
pæl i Kongsted, 4293 Dianalund et lys 
„dumpe ned" foran vinduet. Hun opdager 
da ved at kigge ud, at en lille matrød kug¬ 
le, omgivet af en stærkt hvidtlysende ko¬ 
rona, glider afsted i 2-3 meters højde med 
kurs mod havens mirabelhæk. Umiddelbart 
før den når hegnet, forsvinder den brat, 
„som var der trykket på en afbryder". Fru¬ 
en var 15-20 meter fra objektet, der var 

på størrelse med en tennisbold. Observa¬ 
tionen varede 2 minutter, og der hørtes 
ikke en lyd. 

Kl. 22.50 er den ene observatør fra kl. 18.31 
på en bakke ved Alsted, 4180 Sorø, hvor 
der er udsyn til alle sider. Observatøren 
havde grundet alarmen og sin egen tidli¬ 
gere observation fået blod på tanden og 
var da også heldig at observere endnu et 
objekt. Objektet, der var nålehovedstort, 
kuglerundt og hvidt lysende, kom fra nord 
ca. 10° over horisonten og fløj langsomt 
(50-80 km/t) mod nordøst, hvor det for¬ 
svandt bag terrænet og beplantninger. Ob¬ 
servatøren iagttog objektet i kikkert 7x50 
og mener, at afstanden til objektet har 
været mellem 2 og 4 km. Observationen 
var lydløs. Samlet observationstid 5 mi¬ 
nutter. 

Meteorologisk Institut angiver sigtbarhe¬ 
den til 15 km kl. 12.00, 20 km kl. 18.00 og 
30 km kl. 00.00 den 10. december 1975. 

13. december 1975: Observationssted Midt- 
sjælland, observationstid kl. 19.07-23.26. 
Observatører: 14 navngivne, foruden andre 
vidner, hvis antal ikke kendes. De omtalte 
14 personer har alle afgivet rapport og er 
desuden for hovedpartens vedkommende 
medlem af alarmeringskæden. Foruden de 
her omtalte observationer modtog alarm¬ 
centralen et utal af telefoniske henven¬ 
delser fra hele Sjælland, men da rapport¬ 
centralen til dato ikke har modtaget fyl¬ 
destgørende rapporter, er disse ikke med¬ 
taget. Notaterne underbygger dog de fle¬ 
ste rapporter. Der blev også taget en del 
fotografier, hvoraf fire viser et hændelses¬ 
forløb, hvorfor de illustrerer artiklen. 

Aftenens første melding kom fra 4180 
Sorø. Observatøren havde i tidsrummet 
mellem 19.07-19.15 observeret tre objek¬ 
ter. Han opholdt sig på daværende tids¬ 
punkt ved Svendstrup Gods, 800 meter 
vest for 4140 Borup. Alle tre objekter kom 
ca. 10° over horisonten fra nord-nordøst. 
Over Borup drejede de af og fløj nu mod 
sydøst. De forsvandt alle i horisonten bag 
beplantninger, skove osv. Hastigheden 
oversteg ikke 100 km/t. Set i kikkert var 
de to første objekter cirkelrunde, stærkt 


hvidt lysende; det tredje var af samme 
form, men orangefarvet. Målt i udstrakt 
arm var objekterne 2 mm. 

Kl. 20.56: Fra Slots Bjergby, 4200 Slagelse 
observeres i sydøst, 5° over horisonten, 
et stort rødt objekt med kurs mod nord¬ 
øst. I et kort øjeblik under observationen 
opdages et rødt lysskær på vandet. Med ét 
er objektet borte. 

Kl. 21.00: Ebbe Truelsen observerer 1,5 
km nordvest for Pedersborg, 4180 Sorø et 
objekt. Objektet, der kommer flyvende lavt 
nede fra sydvest mod nordøst, passerer 
øst om Pedersborg. Objektet flyver uro¬ 
ligt og pulserer meget; det udsender et 
klart gult og hvidt lys. 

Kl. 21.15: observeres fra Slots Bjergby i 
sydøstlig retning et klart gult lysende ob¬ 
jekt, 20-30° over horisonten med kurs 
nord-nordøst. Objektet stopper op, daler 
og står stille, hvorefter det forsvinder på 
den nordlige himmel. 

Kl. 21.15: Ebbe Truelsen fortæller: Objek¬ 
tet tændte og slukkede flere gange ude 
i sydvest og forsvandt af og til i minutter. 
Kl. 21.15 sås det pludselig at lyse op med 
meget stærk lysintensitet, hvorefter lyset 
for en stund blev flakkende. Herefter bi¬ 
beholdt objektet en meget stærk intensitet 
under det meste af observationen. Til 
trods for denne til tider blændende lys¬ 
styrke forblev objektet, så vidt det kunne 
skønnes, stationært, eller så godt som sta¬ 
tionært i ca. 4 minutter, førend det satte 
sig i bevægelse. Dette bekræftes fra Krøje- 
rup, hvor Hr. H også meldte, at folk rendte 
på vejen og råbte og gestikulerede. Som 
objektet nærmede sig kunne i kikkert skel¬ 
nes to skarpe fremadrettede lys, medens 
der under passagen ligeledes øjnedes et 
bagudrettet. Disse lys oplyste en grålig 
(muligvis cigarformet) genstand af ret stor 
størrelsesorden, (jeg vil tro 25-30 meter 
lang). Der var under passagen ingen som 
helst punktlys synlige, ligesom vi hverken 
kunne øjne kabinelys eller vinger (med 
tiplys), hvad der dog er det normale under 
observation af fly. Et rutefly overhalede 


70 UFO-NYT 2-76 


i øvrigt dette objekt, medens det var un¬ 
der anflyvning!!!! Objektet udsendte en 
slags susen eller summende tone, som 
syntes at forsvinde hurtigere efter passa¬ 
gen end sædvanligt for fly. Flyvehøjden 800 
-1000 meter. 

Et par supplerende oplysninger. Fotoet 
ovenfor er stykket sammen af fire stk. fo¬ 
tos og viser hændelsesforløbet. Hele ob¬ 
servationen varede 10-12 minutter. Hvert 
enkelt foto er taget med en eksponerings¬ 
tid på over 1,5 minut. Kamera: Nikkormat 
med normaloptik. Ilford FP4-film. Kameraet 
var på trefod og med monteret trådudløser. 

Det var fuldmåne og nysne, hvorfor man 
på originalbilledet meget tydeligt kan se 
omgivelserne, træer, huse osv. 

Truelsen anslår afstanden til objektet, 
da han først observerer det, til at være 
omkring 5-6 kilometer. Objektet forsvinder 
mod nordøst. 

Da fotografierne blev fremkaldt, viste der 
sig endnu et lysspor af et eller andet, der 
ikke var blevet observeret visuelt. Lysspo¬ 
ret, der vises t.h. i kraftig forstørrelse, kan 
lige anes på originalfotoet under sporet 
længst ude til venstre. 


Kl. 21.20 meldes der igen fra Slots Bjerg¬ 
by om et objekt, meget stort, kuglerundt 
og lysende. Objektet kommer fra nord 
med kurs mod syd 15-20° over horisonten. 
Under observationen ligesom flyder objek¬ 
tet ud og slukkes langsomt. 

Kl. 22.00 observerer Truelsen endnu et ob¬ 
jekt, der fløj fra sydvest ude omkring Bjer- 
nede. Med ét ændrede det kurs til stik 
nord, og fra en meget lav flyvehøjde lige 


over trætophøjde steg objektet pludselig 
stejlt i en vinkel på 45°. Efter ca. 2 minut¬ 
ters forløb slukkedes det klare hvide lys, 
og kun et røg-grønt pulserende lys var 
synligt i kikkert. 

Fælles for observationen kl. 21.15 og 
22.00 var, at flyvehastigheden var meget 
moderat og til tider 0. 

Kl. 22.45 observeres fra 3120 Dronningmøl¬ 
le et kuglerundt, kraftigt rødt lysende ob¬ 
jekt, der med enorm hastighed bevægede 
sig (sejlede) i retningen nord-syd. Det for¬ 
svandt over 3000 Helsingør. 

Kl. 23.30: Observationssted 4652 Hårlev. 
Ved tilfældigt at se ud ad et vindue mod 
sydvest opdagede et ægtepar et tallerken¬ 
formet objekt. Det vendte bunden opad. 
Objektet, der var stationært og stod lige 
over naboens hus, var ca. 8-10 meter i dia¬ 
meter. Det blinkede med et flosset stærkt 
lys. Det sås tydeligt, at objektet var mør¬ 
kebrunt på undersiden. Det satte pludse¬ 


lig i gang med en svag, summende lyd, 
som hastigt tiltog; det bevægede sig mod 
nordøst, stadig i højde med naboens tag¬ 
ryg. Da objektet satte sig i bevægelse, ud¬ 
sendte det et så stærkt hvidt lys, at ob¬ 
servatørerne forskrækket sprang i dæk¬ 
ning. Observatørerne så endvidere to røde 
og et grønt meget svagt lysende punkt på 
objektet. Samlet observationstid 6 minut¬ 
ter. Naboen havde også bemærket lysskæ¬ 
ret, men nægter at udtale sig om hvad 
hun ellers måtte have observeret. C.H. 

Medio januar 1976: Observationssted 8600 
Silkeborg. I dagene fra d. 10. til d. 19. ja¬ 
nuar havde både Silkeborg Avis og Midt¬ 
jyllands Avis næsten daglig omtale af 
UFO’er set i nærheden af Silkeborg eller 
over byen. Rapportcentralen har modtaget 
en del henvendelser, men de er ikke alle 
færdigbearbejdet, nå nær et par enkelte. 

I næste nummer bringer vi en mere ud¬ 
førlig omtale af hændelserne. 


Kom til 

Stort UFO-foredrag i Slagelse 

Fredag d. 9. april kl. 20.00 
i »BYGNINGEN«, Eriksgade 1,4200 Slagelse 

- nær banegården 


De senere år har bragt rapporter om flittig UFO-aktivitet over Midt- og Vestsjælland. 
Kom og hør »dugfriske« nyheder - se lysbilleder - stille spørgsmål. 


Entré kr. 10,-; MEDLEMSPRIS kr. 7,- 
(1 UFO-NYT abonnent + 1 ledsager: kr. 7,- + kr. 7,-) 

Mød selv op - og tag venner og bekendte med! 

SKANDINAVISK UFO INFORMATION - SUFOI 

Under denne rubrik bringer vi nyt 
og gammelt fra voreskandinaviske 
nabolande. Foruden rapporter vil 
vi med mellemrum bringe nyt om 
UFO-forskningen i disse lande. 


NORGE: 

Veggerby - Glåma 

Husker De Veggerbysagen fra 1959 og 
hvordan det dengang lykkedes SUFOI at 
få forsvaret interesseret? Ingeniørtropper 
rykkede ud for at foretage undersøgelser, 
men desværre stod resultatet ikke helt i 
forhold til anstrengelserne, det blev ikke 
hvad man havde ventet. 

Dagspressen i Norge beskæftiger sig i 
øjeblikket med et hul i isen på Glåma. Det 
er ikke en enkelt avis, men faktisk hele 
den norske presse, der er involveret. 

Historien indtil nu er følgende. En mor¬ 
gen midt i januar 1976 opdagede beboerne 
i Glåma, at der i løbet af natten var kom¬ 
met et skarpt afgrænset firkantet hul i den 
30-40 cm tykke is. 

Hullet er firkantet, ca. 90x90 cm; i de 
tre af hjørnerne er der desforuden et af¬ 
langt hul på 25 cm længde og 15 cm bredt. 

Gennem vandet, der er meget mørkt, 
hvorfor man ikke kan se bunden af søen 
tydeligt, kan man se en stor genstand, 
sten eller lignende. Beboerne fortæller, at 
de ikke har iagttaget genstanden før. En 
frømand, der har været nede, kan fortælle 
at genstanden, stenen, eller hvad det nu 
er, har en ru overflade. Rundt omkring hul¬ 
let ligger der en mørk, grå pulverlignende 
substans. 


Et ægtepar, der bor på en gård nær 
søens bred og det mystiske hul, fortæller, 
at den aften, hvor man mener hullet er 
opstået, opførte deres hund sig uroligt, og 
de hørte støj, et højt brag, som fra en 
minesprængning. Andre beboere har også 
berettet om dette. 

Om morgenen, fredag, hvor fruen fra 
gården var på en spadseretur, opdagede 
hun hullet. Hun bemærkede, at der ikke 
var aftryk af fodspor, slæbemærker eller 
lignende nær hullet. Sneen var ren og ube¬ 
rørt; det havde ikke sneet de foregående 
dage. 



Da sagen gennem pressen blev kendt, 
sendte forsvaret 1 stk. jeep - 1 vandkikkert 
- 1 oberstløjtnant og 1 major. Forsvarets 
udsendte medarbejdere foretog nogle un¬ 
dersøgelser, hvorefter de konkluderede, at 
genstanden ikke var til fare for Norges sik¬ 
kerhed. Herefter vendte de tilbage til deres 
tjenestested. Oberstløjtnanten nåede dog 
at trække på skulderen og sige strømhvir¬ 
vel. Hvis dette er forklaringen, er hullet 
dannet på en nat af en firkantet strøm¬ 
hvirvel med gevækster. Pressen har na¬ 
turligvis modtaget mange henvendelser fra 
folk, som har set mærkelige lys m. v. i 
dagene omkring det formodede nedslag. 
En amatørastronom fra Herøya fortæller, at 

han en torsdag aften kl. 18.10 observerede 
en meteorsprængning i nordvestlig retning 
over Vealøs. Det er den største og flotte¬ 
ste sprængning jeg har set, et helt nytårs¬ 
fyrværkeri, fortæller han. Der kom et stort 
meteor ind fra vest. Et flot skue med en 
stor lysbue, som den skød foran sig og en 
stor flammehale bag sig. I eksplosionsøje¬ 
blikket delte den sig i tre. Den midterste 
del fløj lige opad, et stykke fløj bagud og 
nedad, medens den tredje og største fort¬ 
satte fremad og er nok den, der er gået 
gennem isen i Glåma. 

En avis gør opmærksom på, at hullet er 
for lille til, at det kan være et rumfartøj 
der er gået gennem isen. Hvad det end er, 
der er gået gennem isen, har man tilkaldt 
NUFOC og repræsentanter herfra har væ¬ 
ret ude ved hullet og foretaget nogle un¬ 
dersøgelser; man har bi. a. taget prøver 
af sneen med det grå pulver og foretaget 
målinger med geigertæller. 

Der foreligger ikke på nuværende tids¬ 
punkt et resultat, så det håber jeg at kun¬ 
ne bringe i næste nummer. C.H. 

Arna 15. november 1975 
(UFO FORUM Rapportnyt 1/76) 

Hr. Lirstad står på Arna torv og venter på 
rutebilen. Klokken er 06.05 om morgenen; 
han ser tilfældig op på himlen og får da 
øje på et stort hvidtlysende objekt, halv¬ 
delen af Månens diameter, med kurs mod 
nordvest. Objektet gled sagte hen over 



himlen, stoppede pludselig op for derefter 
at flyve videre efter et par minutter. 

Det havde fem lysende punkter, der 
blinkede uregelmæssigt, og der hørtes ikke 
en lyd fra objektet, som forsvandt bag en 
bakketop efter fem minutter. 

En medpassager var vidne til observa¬ 
tionen. Det var klart vejr og mørkt. 

Tromsø 30. december 1975 

I ca. 4 sekunder, omkring kl. 18.50, obser¬ 
verede en mand og en kollega et rundt 
rødligt objekt med en hale, der lyste som 
en flamme. Observationen fandt sted ved 
Tromsø Skibsværft. Observatøren havde 
fortøjet sin båd og var på vej hen til sin 
vogn, da han pludselig 30° over horisonten 
får øje på objektet. Objektet, der kom til 
syne mod nord, forsvandt i samme retning. 
Selv mener observatøren, at objektet var 
omkring 300 meter fra ham. Objektet for¬ 
svandt over en bro bag ved en bus. 

Kollegaen mener det har drejet sig om 
et kuglelyn. Vejret var klart, -M2°C; der 
hørtes ikke en lyd under observationen. 
NUFOC/RAPPORTCENTR ALEN C.H. 

Sør Varanger Avis 6. januar 1976: 

UFO observeret over Langvasseid? 

Var det et såkaldt UFO, som blev observe¬ 
ret over Pasvik lørdag aften? Det var ved 
21-tiden flere mennesker blev opmærksom¬ 
me på et lysende objekt på himlen over 
Riestofjeldet ved Langvasseid. Objektet 
var dobbelt så stort som en stjerne, og det 
forandrede position ca. hvert 5. sekund. 

Efter opdagelsen fik man fat i en fast¬ 
monteret kikkert, og ved observationen 
gennem denne kunne man iagttage, hvor- 

dan objektet stadig forandrede form, fra 
at være en rund lysende kugle, til at blive 
et lysende zig-zagbånd, for derefter igen 
at blive V- og S-formet. Objektet bevæge- 
de sig overordentlig hurtigt og forandrede 
position hvert femte sekund. Det skød og¬ 
så nogle mindre lysende kugler ud, som 
det senere indhentede, og som, i det øje¬ 
blik det skete, igen forsvandt ind i den 
store kugle. 

Efter at man havde iagttaget fænomenet 
i næsten to timer, forsvandt objektet plud¬ 
selig lige opad og efterlod sig en lysende 
hale og en rødligt skinnende plet, som for¬ 
blev over området i en halv time. 

Samtidigt med at genstanden blev ob¬ 
serveret, forsvandt billedet fra fjernsyns¬ 
skærmen. Fænomenet blev observeret af 
otte pålidelige vidner. 

Ved henvendelse til Tromsø Satellit- 
telemetristation får vi oplyst, at man på 
stationen ikke har nogen naturlig forkla¬ 
ring på fænomenet. En vejrsatellit ville 
have været meget mindre, bliver vi fortalt. 
Sør-Varanger Politikontor og Sør-Varanger 
Amtskontor har ikke modtaget meldinger 
om observationen, oplyses det. 

Det var tindrende klart vintervejr over 
området lørdag aften i det aktuelle tids¬ 
rum, så muligheden af fejlobservation 
skulle være meget små. C.H. 

SVERIGE: 

Oberstløjtnant: selvfølgelig findes der 
UFO’er. 

Tage Eriksson, FOA, siger det samme. 

Gislavad, Småland, 5. august 1975 
klokken 22.30 

Flere personer iagttog denne aften UFO’er 
over området. Fotograf Anders Ingemar 
Andersson beretter til Vårnamo-Tidningen: 
Jeg er selv pilot og ved, hvordan et fly 
fungerer og ser ud, dag som nat, og dette 
her var definitivt intet fly! Først opdagede 
vi et blinkende lys som flyttede sig uhørt 
hurtigt over himlen, det kan muligvis have 
været en slags rullende satellit. Men hvad 
det andet har været har jeg ingen anelse 
om. 

De andre objekter beskrives som cigar¬ 
formede og fløj i formation. 


Andersson sad ude i haven sammen 
med journalist Christina Wigardt under 
observationen. 

Det mærkelige ved denne observation, 
som i og for sig er en ganske dagligdags 
UFO-observation, er, at oberstløjtnant ved 
flyeskadrillen i Halmstad, Sten Dalborg, 
udtaler til flere aviser: 

Vi har diskuteret dette her overordent¬ 
lig meget, da vi selv har gjort mange 
uforklarlige observationer og iagttaget 
underlige ting på vor radar. Der er 
meget som vi ikke kender forklaringen 
på endnu. Om det er ujordiske besø¬ 
gende ved jeg ikke. 

Sten Dalborg påpeger at han kender 
og haff truffet tilstrækkelig mange, som 
har været sikre på, at de har set et 
objekt, som man ikke kunne identifi¬ 
cere. Bl. a. har mange militærpiloter 
set cigarformede objekter i luften. 
Hvad dette kan være, ved man heller 
ikke. Men er det flyvende genstande 
fra andre planeter, så er deres tek¬ 
nologi uhørt avanceret, slutter oberst¬ 
løjtnant Dalborg. 

Laboratoriechef Tage Eriksson ved FOA 
siger til Vårnamo-Tidningen: 

Jeg tror, der findes en teknisk højt ud¬ 
viklet civilisation på andre planeter. 

Han siger videre, at det falder inden for 
mulighedernes grænser, at andre planeter 
har sporingssatellitter, som forsøger at 
finde ud af, hvad der hænder på Jorden. 
Men der findes antagelig ingen anledning 
til, at de skal komme selv. 


UFO-N YT-kommentar: 

Hvis Tage Eriksson er korrekt citeret 
her, er der virkelig grund til at glæde sig 
over „en omvendt". Tage Eriksson har 
tidligere været fanatisk afvisende over for 
UFO-problemet; men nu kunne det jo se 
ud til, at han er på vej til en mere nuan¬ 
ceret opfattelse. 

Trollhåttan, 9. august 1975 

Flere personer i Stromslund observerede 
både om eftermiddagen og om aftenen 
flyvende genstande højt oppe i luften, som 
de bedømte til at kunne være UFO’er. 

De mærkelige guldglinsende objekter 
observeres bl. a. også over Torsreds¬ 
vågen. Allerede den 8. august rapportere¬ 
des om fremmede objekter over området. 
Disse havde et stærkt lysende rødt skær. 

Stockaryd, Småland, 9. august 1975 
klokken 01.00 

Fru Wivan Gustavsson vågnede på grund 
af varmen og gik ind i stuen for at åbne 
vinduet. Hun beretter følgende: 

Da jeg åbnede, så jeg mod sydvest et 
ejendommeligt lysskær, som bevægede sig 
langsomt over himlen i en stor bue. Ob¬ 
jektet havde form som en sukkertop og 
skinnede i farverne rødt og gult. Det syn¬ 
tes, som fløj det fra Lammhultsområdet 
mod Stockaryd. 

Det er umuligt at sige, hvor højt, hvør 
langt borte eller hvor stort det var. Jeg 
fulgte det med øjnene til det forsvandt bag 
skovbrynet. 

Eksjd, 11. august 1975 kl. 21.00 

To personer, der befandt sig på en balkon 
i centrum af Eksjd, opdagede et lysskær 
større end fire normale stjerner. Objektet 
stod stille lige ovenover dem, for derefter 
med ét at sætte igang og forsvinde lydløst 
mod syd. 

I begyndelsen tiltog lysskæret, men blev 
snart svagere og svagere for tilsidst helt 
at forsvinde i horisonten. 
UFO-INFORMATION, 6/75. C.H. 

I dagene fra d. 5. august havde Danmark 
mange UFO-observationer, tilsyneladende 
er det også tilfældet i Sverige. (UFO-NYT 
5/75, side 185). 

UFO inspicerer militært område 

Dato: lørdag d. 10. januar 1976. 
Vidner: Kajsa Larsson, 35 år, Johan 
Larsson, 12 år, Stig von Bayer, sikker¬ 
hedsofficer. 

Kajsa Larsson stod op kl. 05.11 og gik 
ind i stuen og tændte en cigaret. Tændte 
for radioen, men den peb kun. Hun kiggede 
ud ad vinduet ved 5.15-tiden (vender mod 
øst), og så da noget, som hun først op¬ 
fattede som en bil langt borte. Men hun 
opdagede snart, at det ikke kunne være 



en bil. For det første er der ingen vej i 
den retning, dernæst var lyset ikke i mark¬ 
niveau. Det vekslede i farverne fra orange 
til blåhvidt og derefter tilbage til orange 
igen, samtidig med at det bevægede sig 
og ændrede lysintensitet. Farveforandrin¬ 
gen skete på V 2 til et helt minut, men 
der var ingen regelmæssighed mellem far¬ 
veændringen og lysintensiteten. Et eller 
andet objekt lå og cirklede over et be¬ 
stemt punkt henne over skoven. Lyset var 
betydelig skarpere end en stjerne, selv når 
det var svagest. Lyset var meget større 
end en planets og befandt sig lige under 
horisontlinien, men over skoven. 

Hun vækkede sønnen. Han så det sam¬ 
me, bortset fra at han mener objektet kun 
bevægede sig frem og tilbage, hvorimod 
moderen mener det cirklede. 

Dernæst kontaktede Kajsa Larsson regi¬ 
mentet i Borås og talte med en officer ved 
navn kaptajn Palm. Hun blev herfra hen¬ 
vist til politiet i Kinna, og hun talte da 
med Hilding Ostanbeck kl. 06.15 til 06.30. 
Han noterede det hele ned og ringede se¬ 
nere for at høre, om objektet stadig var 
synligt. 

Hun fortsatte med at observere og fra 
kl. ca. 06.30 tog hun et par fotos af objek¬ 
tet med sit Instamatic kamera, Agfacolor 
film. I alt tog hun fire fotos. 

Herefter ringede hun til sikkerhedsofficer 
Stig von Bayer, som bor i Molneby. Dette 
skete ved 07.15-tiden. Han ankom mellem 
07.30 og 07.45. Umiddelbart før han kom 
steg objektet lige op i stor højde, foretog 
en 90° drejning og begyndte meget lang- 

somt at flyve mod syd. Højden over hori¬ 
sonten var ca. 30°; det virkede som var 
objektet i samme højde som fly for det 
meste ses. 

Da de lidt senere så på objektet i kik¬ 
kert, virkede det aflangt, som to lysende 
punkter forbundet med en linie af lys. Ob¬ 
jektet forblev synligt til kl. 09.30. Omkring 
kl. 09.00 dukkede et større antal Draken- 
jagere op, som i stor højde kredsede over 
området. 

Ved hjælp af kort og kompas er afstan¬ 
den til objektet beregnet til 1800-2500 me¬ 
ter fra observatøren i øst-sydøstlig retning, 
lige over eller umiddelbart bag et militært 
område. 

Flyeskadrillerne F9, F10, F12 og F13, 
samt flyvestaben i Stockholm er blevet 
kontaktet, men ingen vil erkende at de har 
haft Draken-jagere i luften på det aktuelle 
tidspunkt. 

Desværre var fotografierne helt sorte, 
da de blev fremkaldt. 

UFO-RAPPORT 1/76. C.H. 


Hvad sker der ved den norske grænse? 

Ifølge bybørns udsagn, har der fundet 
mystiske overflyvninger sted mellem den 
norske grænse og nord-Vårmland i tiden 
omkring oktober-november 1975. Beboere, 
militæret og politiet har gjort en mængde 
observationer. Det lader til, at politiet og 
militæret har sammenarbejdet om overvåg¬ 
ningen af disse overflyvninger; mobile 
radarstationer er blevet opstillet. Man har 
tilsyneladende haft svært ved at bestemme 
det store antal observationer, og både for¬ 
svarsstaben og forsvarsministeren skal 
være koblet ind på sagen. Har det drejet 
sig om UFO’er eller måske smuglertrafik? 
Der har været en livlig aktivitet angående 
det hele, og ingen informationer er kom¬ 
met til pressens kendskab. 

Fra forsvarsstaben stammer følgende 
udtalelse: „.. . Der er tale om en politi¬ 
aktion på regionalt plan .. . militærets bi¬ 
drag udgør kun bestemt materiel og per¬ 
sonel . .. ikke mere ... Bergslagens mili¬ 
tærområdestab i Karlstad har haft med 
denne politiaktion at gøre.“ 


Andre myndigheder, der er blevet kon¬ 
taktet, har vægret sig ved at udtale sig om 
spørgsmålet, og ingen har nærmere de¬ 
taljer om, hvad der er blevet observeret. 
Sker der helt automatisk hemmeligstemp¬ 
ling, når et stort antal observationer gøres 
af militært personel og man ikke kan for¬ 
klare, hvad der er set?? 

UFO-RAPPORT 1/76. C.H. 


LÆSERBREV: 


Til UFO-NYT 

Redaktionen indbyder til debat om artik¬ 
len: „Besærkergang - en UFO-naut-beret- 
ning“. Jeg vil gerne bemærke følgende: 

Stephen, som er hovedpersonen i artik¬ 
len, har en psyke, som det nok er svært 
at trænge til bunds i. Jeg tror dog, at 
havde han levet i Danmark, havde han 
været på Sankt Hans. 

Interessant er oplysningerne om hans 
skikkelse og hans erhverv. Da begivenhe¬ 
derne udspilledes, var han 22 år, over 188 
cm høj og vejede omkring 115 kg. Og han 
var gårdejer og minearbejder. 

I mellemskolen, som hører drengeårene 
til, var han 189 cm høj og vejede 115 kg. 
Det lyder usandsynligt. Her er noget galt. 

Han har sikkert været meget stærk. Af 
beretningen fremgår da også, at vold blev 
en vigtig del af hans liv. Han var ofte ind¬ 
blandet i slagsmål. 

Derfor forekommer episoden med den 
ældre nabo besynderlig. Når man nu har 
læst om Stephens kræfter og kamplyst, så 
forstår man ikke, at han over for en ældre 
mand må gribe til våben. Han var på nip¬ 
pet til at blive morder. Stephen var et sygt 
menneske. 

Med venlig hilsen 

abonnent og læser 
P. I. Nissen Jøker. 

Boganmeldelse: 


UFO-LANDINGER I DANMARK 

Katalog over 120 danske type-1 obser¬ 
vationer, af Willy Wegner. FUFOS 
1975, 1000 ex., 111 s., ill. 
UFO-observationer inddeles almindeligvis 
i forskellige typer efter arten af den på¬ 
gældende observation. Type-1 observatio¬ 
nerne omhandler UFO’er set landet eller 
i relativ kort afstand. 

Willy Wegner, DUFOC, har gennemgået 
forskellige kildematerialer og har fra pe¬ 
rioden 1951-1972 fremdraget ialt 120 dan¬ 
ske tilfælde af de såkaldte type-1 obser¬ 
vationer og opstillet materialet på en så¬ 
dan måde, at der er sammenlignings¬ 
grundlag med andre kataloger af lignende 
art. I den foreliggende bog har Willy Weg¬ 
ner f. eks. kunnet drage sammenligninger 
med Ballester Olmos/Jacques Vallee: 
UFO’er over Spanien og Portugal, som 
blev anmeldt af John Juhler i UFO-NYT, 
nr. 3, 1975. 

Hver observation er forsynet med et nr. 
Desuden angives tidspunkt, ugedag og 
sted, ligesom man i beretningen har til¬ 
stræbt at bruge observatørernes egne ord 
ved beskrivelsen af hændelsen. 

Selvom der i sagens natur er tale om 
„gamle travere", er det alligevel spæn¬ 
dende at læse de tildels gamle beretnin¬ 
ger igen. Der startes med Maliszewskis 
oplevelse fra 1951 (UFO-NYT, december 
1958), der illustreres med tegninger af ob¬ 
jektet og foto af observatøren. Det er iøv- 
rigt et gennemgående træk ved bogen, at 
man har anvendt så mange illustrationer 
som muligt, f. eks. ved Gyldenholm-obser¬ 
vationen fra 1960 (UFO-NYT nr. 1/1967), 
Sjællands Odde-observationen fra 1967 
(UFO-NYT nr. 2/1967) samt politibetjent 
Maarups berømte observation ved Haders¬ 
lev i august 1970 (UFO-NYT nr. 5/1970). 

Efter at have refereret de 120 danske 
type-1 observationer går Willy Wegner i 
bogens tillæg over til det måske mest in¬ 
teressante ved denne bog, nemlig 19 ta¬ 
beller og de konklusioner man evt. måtte 
kunne drage af det foreliggende materiale. 


Selvom ikke alt rapport-materiale er gen¬ 
nemgået, mener Willy Wegner, at der nok 
tegnes et groft, men alligevel ret tydeligt 
billede af de danske type-1 observationer. 

På et landkort ville disse observationer 
stort set koncentrere sig i tre områder: 
Fyn, Kolding-Fredericia-området samt 
Nordsjælland. Dette er naturligvis ikke til¬ 
fældigt, idet disse områder i tidens løb 
har været de steder, hvor de mest aktive 
UFO-interesserede boede. 

Overbetjent Roald Nørskov, Bendix Ben- 
dixen og skoleinspektør Poul Krogh var 
nogle af de meget flittige rapporttagere i 
Fynsområdet i slutningen af halvtredserne 
og begyndelsen af tresserne. I Kolding har 
f. eks. Vagn Dybkær og Gunnar Th. Jensen 
været nogle af de drivende kræfter i man¬ 
ge år. I Fredericia og Vejle-området er det 
nu Bent Eriksen og H. C. Petersen, der 
er kendt som „dem man henvender sig til, 
hvis man ser noget". 

Nordsjælland og København er gennem 
årene blevet dyrket af mange UFO-entu- 
siaster, først og fremmest af folk som 
Ensio Siej, X. P. Madsen, Leif Eckhoff Pe¬ 
dersen, John Petersen og Erling Jensen, 
som også alle er kendt for deres store ar¬ 
bejde med rapportoptagning og foredrags¬ 
virksomhed. Disse ting giver almindeligvis 
en nær tilknytning til den lokale presse, 
hvilket giver større omtale, der bevirker 
flere henvendelser fra observatører o.s.v. 
En aktivitet der bider sig selv i halen. 

Af type-1 observationer derfor meget 
groft er koncentreret i de nævnte områder, 
skyldes derfor sikkert ikke så meget UFO'- 
ernes interesse for områderne, men mere 
den aktivitet, der udfoldes af de lokale 
UFO-interesserede mennesker. 

Årsfordelingen viser, at aktiviteten top¬ 
per i årene 1959 og 1967, medens 1963 er 
bundrekord. Undersøgelsen fra Spanien/ 
Portugal viser ingen særlige aktiviteter de 
to førstnævnte år, medens man i 1968 
havde en meget markant aktivitetsbølge i 
Spanien. 

En fordeling på måneder ville man al- 

mindeligvis anse for at vise flest observa¬ 
tioner i vinterhalvåret. Dette er imidlertid 
ikke tilfældet. Observationerne er stort set 
fordelt jævnt over hele året. 

I 1962 „opdagede" Jacques Vallee 
„tidsloven", der siger, at der observeres 
flest UFO’er i tidsrummet mellem kl. 21 
og 24. Denne „globale lov", gælder også 
for Danmark. Dette kunne lede til den an¬ 
tagelse, at UFO’erne oftere forekommer i 
dette tidsrum. Willy Wegner bemærker 
dog, at dette sikkert siger mere om men¬ 
neskers adfærd end om UFO’ers. 

I nogle udenlandske UFO-grupper stil¬ 
ler man det krav, at mindst to mennesker 
skal have foretaget samme observation, før 
man optager en rapport i sagen. Hvis man 
ville indføre samme praksis i Danmark, op¬ 
fyldes dette krav af ca. 50 pct. af de dan¬ 
ske type-1 observationer. Når flere vidner 
har været tilstede ved observationen, er 
der som oftest tale om en familiemæssig 
tilknytning til observatøren, der iflg. under¬ 
søgelsen repræsenterer et bredt udsnit af 
befolkningen. 

Ingen af observatørerne befandt sig i 
„usædvanlige situationer", f. eks. er der 
i ca. 50 pct. af tilfældene tale om trafikan¬ 
ter. Kun i et enkelt tilfælde er der tale om 
UFO-interesserede på observationstur, og 
i andre 5-6 tilfælde har observatørerne 
været aktive UFO-folk. Konklusionen må 
blive, at de fleste observationer foretages 
af tilfældige mennesker, der overraskes af 
et usædvanligt fænomen. 

I 12 tilfælde er der set „UFO-nauter". 
Antallet er ikke eksakt angivet i alle rap¬ 
porter, men det drejer sig om ca. 37 UFO- 
nauter, hvoraf hovedparten angives stør¬ 
relsesmæssigt at ligge mellem 90 cm og 
125 cm. Kun i et tilfælde var der tale om 
„almindelige, meget smukke mennesker". 
Jacques Vallee og Ballester Olmos kunne 
ikke i deres undersøgelse påvise en egent¬ 
lig fornuftstyret optræden hos UFO-nau- 
terne, hvis udseende i Spanien/Portugal 
varierede noget mere. Nogle af de „dan¬ 
ske UFO-nauter" angives f. eks. at repa¬ 
rere et fartøj, undersøge en bil samt flytte 
rundt på noget. Ved sammenligning med 
andre undersøgelser ser det dog ud til, at 
der tilsyneladende er mindre „UFO-naut- 


aktivitet“ i Danmark end i Spanien/Portu¬ 
gal og USA/Sydamerika. 

Willy Wegner mener selv, at han måske 
ikke har udpint stoffet nok for konklusio¬ 
ner, hvilket måske kunne være en udfor¬ 
dring til læseren. Bogen bærer hele vejen 
igennem præg af Willy Wegners systema¬ 
tiske arbejde og store kendskab til stoffet. 
Dog har det undret mig hele tiden (i 
rundt regnet 100 tilfælde ud af 120) at se 
UFO-NYT angivet som kilde, hvorefter bo¬ 
gen udgives af FUFOS. „De er sure, sag¬ 
de ræven ...“ Måske nok, men selv sure 
rønnebær i naboens have, burde man vel 
bede om tilladelse til at plukke. Udgifter¬ 
ne ved optagelsen af en væsentlig del af 
disse rapporter er dog først og fremmest 
betalt af UFO-NYT’s læsere. Det er jo 
simpelthen vort arbejdsgrundlag. 

Der skal ikke herske tvivl om, at jeg 
personligt anser det for en god ting, at vi 
har fået denne samling af type-1 observa¬ 
tioner, som har kunne sammenlignes med 
andre undersøgelser andre steder i ver¬ 
den. Blot har jeg selv altid anset det for 
mere givtigt for opklaringen af UFO-fæno- 
menernes herkomst meget grundigt at un¬ 
dersøge den enkelte observation til bunds. 
Vi må nok desværre erkende, at især nog¬ 
le af de tidlige type-1 observationer sik¬ 
kert ikke kan stå for en nærmere efter¬ 
prøvning. 

Ole Henningsen 


UFO-NYT 1970-1975 

- masser af spændende læsestof 
til lave priser. 

Årgang 1970 nr. 1-6 kompet: kr. 12 
Årgang 1971 nr. 1-6 kompet: kr. 12 
Årgang 1972 nr. 1-6 komplet: kr. 15 
Årgang 1973 nr. 1-6 komplet: kr. 15 
Årgang 1974 nr. 2-3-4-5-6 : kr. 20 

Årgang 1975 nr. 4-5-6 

(2. halvår): kr. 25 
Giro 9 11 77 25 - SUFOI’s REGN¬ 
SKAB, E. B. Johansen, Bogfinkevej 
79, Jyllinge, 4000 Roskilde. 

(Anfør venligst på talonen, hvad De 
ønsker!) 

OBSERVATIONER 




UFO-LANDING 

på vej i Wisconsin, USA 


Om aftenen den 13. marts 1975 blev der 
observeret mange lysende objekter på 
himlen i nærheden af Ashland, Wisconsin, 
der ligger ved Lake Superior. Mange po¬ 
litibetjente var bl. a. vidner hertil, men en 
af de mere interessante observationer blev 
gjort af Philip N. Baker’s familie. Familien 
bor ved byen Mellen i Wisconsin, omkring 
32 km syd for Ashland. 

Den 15-årige Jane Baker var gået uden¬ 
for for at bringe sine katte over i garagen, 
hvor de skulle være om natten. Hun var 
lige ved garagedøren, da hun hørte „en 
mærkelig, højtonet lyd". Hun vendte sig 
om og kiggede op mod bakken mod nord 
og så et objekt, der øjensynlig var landet 
eller anbragt på vejen mod Mellen. Hele 
bakken var lyst op, og hun beskrev ob¬ 
jektet som værende sølvfarvet og diskos- 
formet med en kuppelformet overside, der 
udsendte en gullighvid gløden. Rundt 
langs objektets midte var der anbragt røde 
og grønne lys, der skiftevis tændtes og 
slukkedes. 

Jane fik kattene ind i garagen og gik 
tilbage til huset for at få fat i sin far. Hun 
fortalte ham, at der var en tingest på 
bakken, henne ad vejen. Begge gik ud for 
at se på det. På dette tidspunkt var ob¬ 
jektets gløden ved at aftage og de blin¬ 
kende lys var ligeledes slukket. De hørte 
heller ikke nogen lyd. Der var imidlertid 
en oplyst firkant midt på objektet (se teg¬ 
ning). Denne firkant, der lignede en åb¬ 
ning, havde samme gullig-hvide glød som 


toppen af objektet havde haft, da Jane så 
det alene. 

De to gik hen til position 3 på tegnin¬ 
gen, og bemærkede på dette tidspunkt en 
lyd som når metal bliver slået mod metal. 
De gik tilbage til huset og mr. Phillips rin¬ 
gede den lokale undersherif op. Mens han 
talte med ham, hørte de et højt drøn, og 
da Jane så ud ad vinduet var objektet 
forsvundet. Resten af familien, mrs. Phil¬ 
lips og tre børn på henholdsvis 11, 12 og 
16 år, var i mellemtiden blevet gjort op¬ 
mærksom på objektet, og mrs. Phillips så 
det gennem et vindue i huset. 

Næste morgen gik Jane ud for at se om 
hun kunne finde nogle spor fra objektet. 
Hun så over mod et sumpet område og fik 
nu øje på det samme, eller et tilsvarende 
objekt. Form og farve var det samme som 
aftenen før, men der var ingen lysende 
glød eller blinkende lys. Objektet svævede 
over nogle stedsegrønne træer. Jane gik 
ind for at få varmere tøj på og gik så ud 
med familiens hund. Hun var på vej over 
mod træerne, da hunden gav et højt bjæf 
og begyndte at hyle og begyndte at gnub¬ 
be sine ører. Så blev hunden helt tavs. 
Jane kunne ikke høre noget, men bar 
hunden ind igen. Da hun atter kom ud var 
objektet væk. 

Senere på morgenen gik hun sammen 
med to af sine brødre over til det sted, 
hvor objektet var blevet set natten før. De 
fandt et cirkelformet område på vejen, 
hvor sneen var ligesom „hvirvlet op“. Der 

var dækaftryk hen over stedet, da en bil 
øjensynlig havde kørt der efter at objek¬ 
tet var forsvundet. Men der var også spor 
efter en cykel, og disse spor gik hen til 
cirkelområdet, stoppede og fortsatte på 
den anden side af området. Sporene stam¬ 
mede fra en af drengenes cykler, da han 
havde kørt der morgenen før. Det „op- 
hvirvlede sne“-område slørede åbenbart 
disse spor. 

Den måde hvorpå sneen var blevet på¬ 
virket er et nyt fænomen i forbindelse med 
UFO-landinger. Måske er det et resultat 
af UFO’ets fremdrivningsmekanik, men det 
kunne også være et velovervejet forsøg på 
at fjerne alle spor fra den eller det, der 
havde frembragt det høje drøn. 

Familien er enig om, at objektet opholdt 
sig på vejen i ikke mindre end 10 minut¬ 
ter. Da der øjensynlig synes at være flere 
vidner til objektet den pågældende nat, 
undersøger man stadig tilfældet. 

Kilde: the APRO-bulletin april 75 

/FI.A. 


Støt den seriøse 
UFO-forskning 

- skaf abonnenter 
på UFO-NYT 


Tegning af familiens hus og UFO’et, samt 
dettes placering på vejen, da det først 
observeredes om aftenen. Den indsatte fi¬ 
gur viser objektets udseende, da den ly¬ 
sende luge eller firkant kunne ses. Gen¬ 
standen var ca. 3 V 2 meter i diameter, sølv¬ 
farvet, med skiftende røde og grønne lys 
i randen og gullig-hvidt lys i „lugen". 
















Mini UFO-bølge over Tucson, 
Arizona 


Ved 21-tiden den 7. maj 1975 var miss 
Ruby Lopez på vej hjem i sin Folkevogn. 
I bilen var også hendes søster Tina, bro¬ 
der Arthur og to af naboens drenge. De 
stoppede op ca. 10 km fra Tucson for at 
sætte de to drenge af, og på dette tids¬ 
punkt bemærkede Ruby nogle lys, som 
hun gjorde broderen og søsteren opmærk¬ 
som på. Der var fire klare, hvide lys med 
et blåligt skær, og de mindede om store 
stjerner, blot stod de alle på én række 
over og nord for et hus på deres venstre 
hånd, mod vest. De spekulerede på, hvad 
det kunne have været, og Ruby sagde: 
„Jeg er nysgerrig, lad os finde ud af hvad 
det er“, hvorefter de svingede bilen op ad 
en snoet vej, der gik mod vest, mod ly¬ 
sene. Da forlygternes lyskegler fejede over 
i retning af lysene tændtes yderligere et 
rødt lys bag dem, blinkede 3 gange hur¬ 
tigt efter hinanden, holdt en pause og 
glimtede så 3 gange igen. 

Miss Lopez styrede bilen rundt i et 
langt sving mod syd og sydøst og objektet 
var nu bag bilen. Lysene var nu kommet 
nærmere, og de kunne se, at lysene var 
på forsiden af et ovalt legeme af ubestem¬ 
melig mørk farve. Lysenes farve blev be¬ 
skrevet som sølvhvid. Efter at have fået et 
kig på kortere afstand mente de at det 
røde lys var kommet fra bagsiden eller 
undersiden - dette lys kom dog ikke igen. 
Under hele observationen forblev objektet 
i en hældende stilling, ca. 25-30°, med 
den laveste kant, hvor de fire klare lys 
var anbragt, rettet fremad og nedad. 

På dette tidspunkt begyndte objektet at 
følge bilen ned ad den snoede grusvej 
hen mod et hus, der lå 400-500 m væk. 
Under dette blev dets lys stærkere og kla¬ 
rere, og Ruby spurgte Tina, søsteren, om 
hun havde sit kamera. Objektet kom nu 
lavere ned og tættere på og de kunne 
skimte en svag gløden på undersiden. Ob¬ 
jektet var næsten lige over bilen, da Ruby 


bremsede, slukkede billygterne og sagde 
„kamera!“ Tina prøvede at fotografere op¬ 
ad gennem det nedrullede vindue, men var 
nødt til at åbne døren og læne sig ud for 
at få taget det første billede. Bilen var 
stoppet næsten lige foran en campingvogn, 
der var på vej mod sydøst (egentlig en 
sammenbygget bil og campingvogn). Tina 
fotograferede mod sydøst og opad i en 
vinkel på ca. 80°. 

Tingesten begyndte at sætte farten ned, 
og Ruby bad Tina om at lukke døren, men 
Tina skulle lige have endnu et billede af 
objektet, der langsomt begyndte at be¬ 
væge sig væk. Det havde svævet et øje¬ 
blik over en stor kaktus foran bilen, ca. 
100 m oppe og lidt bag kaktussen. De an¬ 
slog objektet til at være lidt større end en 
Folkevogn. Objektet fortsatte med at be¬ 
væge sig mod sydøst, satte farten op og 
var væk i løbet af 20 sekunder. 

De to piger var enige om, at de hvide 
lys var meget store og diffuse ligesom 
lamperne i et operationsrum og slet ikke 
å la billygter. Efter at de havde stoppet 
bilens motor hørte de en blød, stille, dyb 
summen, der ikke lignede noget de havde 
hørt før. De hvide lys pulserede stærkere 
og svagere et øjeblik, da objektet svævede 
over kaktussen. 

Billederne viste kun bildøren og lys der 
reflekteredes fra støvet i luften. De havde 
kørt i et område, hvor støv og sand på 
grund af tørheden hvirvledes op. 

En anden rapport, der er fra den 11. maj 
og involverer Donna og Jim Robbins, gik 
ud på følgende: 

Omkring kl. 20.15 blev familien Robbins 
ringet op af mr. Marty Martinez, der for¬ 
talte at han og hans søn stod og iagttog 
et mærkeligt lys på den sydvestlige him¬ 
mel, og han foreslog, at Donna og Jim 
Robbins tog et kig på det. 

Lyset glimtede rødt, hvidt, grønt, gult, 
blåt og violet med vilkårlige pauser og 

rækkefølge. De farvede lys syntes mere 
at glide over fra det ene til det andet end 
direkte at slukkes og tændes og var mere 
diffuse end egentlig skinnende. For det 
meste var én farve synlig ad gangen, og 
sjældent mere end to på samme tid. Mr. 
Martinez, der er en kvalificeret observatør, 
anslog objektet til at være i 900 til 1400 
m’s højde. Martinez-familien bor 5 døre 
væk og lige over gaden i forhold til Don¬ 
na og Jim Robbins. 

Mr. Martinez’s søn, Ricky, soldat og sta¬ 
tioneret på Fort Huachuca, var hjemme på 
orlov og iagttog lysene sammen med sin 
fader, men gik derefter ind og ringede til 
Davis Monthan Air Force Base og rappor¬ 
terede observationen, og de bad ham ob¬ 
servere videre og rapportere tilbage. De 
fortalte ham også, at han ikke skulle prøve 
at forfølge det i bil, da der ville være op¬ 
sat vejspærringer. 

Mrs. Robbins bestemte sig til at se ob¬ 
jektet på nærmere hold, fik Marty Martinez 
og hans datter, Lupita, ind i bilen, hvor¬ 
efter de kørte ud til Mission Road for at 
få et bedre udsyn. (I parantes bemærket 
så de ikke skyggen af vejspærringer!) 

De standsede ca. 3 km fra deres hjem, 
og opdagede at objektet kun syntes at 
være omkring 800-900 m væk. Det bevæ¬ 
gede sig nu langsomt mod vest mens det 
blinkede kontinuert. De hoppede ind i bi¬ 
len og kørte endnu et stykke. En jetjager 
passerede over dem og nordøst om ob¬ 
jektet. 

På dette tidspunkt begyndte objektet 
langsomt at stige og lyset gik ud et øje¬ 
blik, kom derefter igen hvorefter objektet 
begyndte at bevæge sig hurtigere mod 
vest. De svingede ind i vejsiden for at rin¬ 
ge fra en telefonboks. Marty, der iagttog 
objektet gennem kikkert, kunne se det 
temmelig tydeligt og beskrev det som ly¬ 
sende og af form som en Derby-hat (se 
tegning). Det syntes også at være nærme¬ 
re, som om de var ved at hale ind på det 
og bedømtes til at være ca. 1,6 cm målt 
i udstrakt arm. Denne størrelsesangivelse 
er dog nok lidt tvivlsomt, hvis det var nød¬ 
vendigt at bruge kikkert for at kunne se 
enkeltheder. 

På dette tidspunkt bemærkede Martinez 

Tegning af det store og de to små objekter 
samt Objektets manøvrer ved Robbins og 
Martinez’s observation. 


et mindre lyspunkt under det lysende ob¬ 
jekt og endnu et til venstre for og lidt 
højere oppe end det første. Disse objek¬ 
ter havde en flad skive-facon og en svag 
blålig kulør. Det lysere Derby-hat formede 
objekt havde farvede lys spredt ud over 
hele den kurvede kuppeloverflade, og de 
fortsatte med at glide frem og tilbage mel¬ 
lem diverse farver uden noget synligt sy¬ 
stem. Kuplen var omgivet af en tynd dis 
eller tåge af en eller anden art omkring 
midten eller halvvejs oppe. Denne dis var 
i en vis afstand fra objektets overflade og 
rørte ikke på noget tidspunkt denne, men 
bibeholdt sin position. 

Det store objekt begyndte at bevæge sig 
i et lodret diamantmønster, derefter be¬ 
gyndte det at følge et lodret zig-zag møn¬ 
ster mod vest og kørte igen tilbage i det 
samme mønster mod øst, lavede endnu et 
diamant-mønster og begyndte flere gange 

forfra igen på hele opvisningen. Samtidig 
bevægede hele formationen sig mod vest 
med omkring 130 km/t, væk fra vidnerne. 

Vidnerne steg igen ind i bilen og kørte 
videre. Objektet og de mindre lyspunkter 
fortsatte med at bevæge sig mod vest, 
hurtigere end bilen kunne køre. Det lille 
selskab stoppede ved familien Forren’s 
hjem nær vejen ved Ryan Field for at få 
flere vidner, men hr. og fru Forren var 
ikke hjemme. De to teenage-døtre var der 
imidlertid og de kom ud for at se det 
sammen med et par naboer. Objektet la¬ 
vede stadig de samme manøvrer og fort¬ 
satte med at bevæge sig mod vest. Det 
lille lys til højre for objektet steg op forbi 
det store objekt indtil det var over det. 
Det andet lille objekt blev under det store, 
men rykkede nærmere op til dette. 

Selskabet gik tilbage til bilen og fulgte 
objektet endnu et stykke mod vest og hav¬ 
de det i syne i yderligere 9 minutter. De 
tabte det af syne nær Sandario. Den to¬ 
tale observationstid for denne observation 


var 1 time og 15 minutter og fandt sted 
i et område, som tidligere betegnedes som 
et „varmt område“ m.h.t. UFO-rapporter. 

En tredje observation, der i øjeblikket 
undersøges af APRO, fandt sted kun få 
kilometer fra det sted, hvor mrs. Robbins 
og Martinez tabte objektet af syne. Denne 
observation strakte sig over 3 timer og 
drejede sig om et landet objekt, hvor ét 
af vidnerne, der var adskillige, skulle have 
kommunikeret med objektet. 

/FI.A. 

Kilde: The APRO-bulletin maj 75 

PS.: Tænk, hvor ville en alarmeringskæde 
som f. eks. SUFOI’s havde haft muligheder 
ved en observation som den Robbins og 
Martinez havde. Et langtsomt, stort objekt 
der bevæger sig over et begrænset om¬ 
råde i løbet af mere end 1 time. Man kan 
undre sig over, at denne idé ikke er bragt 
i anvendelse i USA, der er så forholdsvis 
rig på langtidsobservationer. 

/FI.A. 


Blad- og avisudklip 


EFTERLYSNING 

Vi er i SUFOI’s udklipsarkiv ved at 
udarbejde en oversigt over eksiste¬ 
rende udklip i tiden fra 1959 og til¬ 
bage til 1946. 

Da vi i dette tidsrum ikke har 
haft abonnement på avisudklip, er 
vor samling ret sparsom. Det vil vi 
nu prøve på at gøre noget ved - og 
anmoder om Deres hjælp. 

Skulle De ligge inde med udklip 
- evt. dubletter - vedrørende UFO’er 
i tiden fra før 1959 fra danske avi¬ 
ser eller ugeblade, ville vi være me¬ 
get taknemmelige, om vi måtte låne 
dem til fotokopiering. 

Til alle som er interesseret i at 
samle på udklip og nødig vil af med 
dem, vil en oplysning om dato, avis 


-l- overskrift være en stor hjælp for 
os i vor søgen efter at opbygge en 
så komplet samling som muligt. Vi 
vil også kunne gøre noget for Dem! 
Vi har en del dubletter af artikler, 
De måske ikke har! Så længe oplag 
haves, er der altså mulighed for 
Dem at supplere Deres egen sam¬ 
ling! 

Henvendelse til: 

SUFOI’s Avisarkiv 
N. C. Krag 
Skanderupvej 6 
2610 Rødovre. 

Telefon: (01) 70 90 86. 

P.S.: Naturligvis modtager vi - med 
tak - også andet arkivmateriale etc. 

RUMFARTS-NOTITSER - fortsat fra side 63 

EXPLORER E: Den tredje i en serie af 
styrbare, ubemandede rumsonder til un¬ 
dersøgelse af Jordens øvre atmosfære er 
blevet opsendt af NASA i november 1975. 
Sonden, med betegnelsen Atmosphere 
Explorer E, rummer 12 videnskabelige må¬ 
leinstrumenter, bl. a. til undersøgelse af 
Jordens ozon-lag og atmosfærens varme¬ 
balance, og er telemetrisk koblet til en 
avanceret komputer på Jorden. Sonden vil 
i sin bane nå ned i en afstand af kun 130 
km over jordoverfladen, når den er nær¬ 
mest, og det fjerneste punkt vil ligge ca. 
3000 km over jordoverfladen. Omløbstiden 
er 118 min. Selve sonden er udformet 
som et 16-siders polyeder, 135 cm i dia¬ 
meter og 115 cm høj. Vægten er 720 kg, 
hvoraf 107 kg udgøres af videnskabelige 
instrumenter. (N.N. 75-290). 

RØNTGEN-TELESKOP: I foråret 76 opsen- 
des et røntgen-teleskop med en raket fra 
Woomera raketbasen i Australien. Projek- 
tet, der er døbt Skylark, er et samarbejde 
mellem England og USA, og teleskopet 
skal anvendes til undersøgelse af rester¬ 
ne fra en eksploderet stjerne. Resultater¬ 
ne vil kunne give informationer om stjer¬ 
nernes udvikling samt muligvis om dan¬ 
nelsen af neutronstjerner. Teleskopet vil 
ikke blive bragt i kredsbane og selve op¬ 
og nedturen vil kun give 200 sekunders 
observationstid i over 120 km’s højde. 

(N.N. 75-287). 


NY JUPITER-MÅNE: Jupiters måne nr. 13 
er nu blevet opdaget. Månen blev registre¬ 
ret på fotografiske plader ved hjælp af 
122-cm Smith teleskopet ved Palomar 
Mountain i september 74. Den nye månes 
omløbstid er beregnet til 239 døgn og dens 
afstand fra Jupiter er ca. 11 millioner km. 
Månens diameter anslås til mindre end 16 
km. De syv yderste måner har alle diame¬ 
tre mindre end 24 km og kan udmærket 
være indfangne asteroider med udseende 
og overflader som Marsmånerne Phobos 
og Deimos. (Nature 18/9-75). 


SEASAT - A: Lockheed Missiles and Space 
Co. i Californien er blevet udvalgt blandt 
andre til at fremstille en ny type satellit, 
der skal overvåge og undersøge havene. 
Satellitterne får betegnelsen Seasat. Den 
første af denne type, Seasat-A, skal op- 
sendes i foråret 78 fra Californien. Seasat 
A vil veje ca. 1800 kg og bliver placeret 
i næsten polær bane over Jorden i en 
højde af 770 km. Den skal cirkle 14 gange 
om Jorden i løbet af et døgn og vil kunne 
dække 95 pct. af oceanerne for hver 36 ti¬ 
mer. Satellittens måleinstrumenter vil give 
radarbilleder af bølger og isformationer, 
bestemme tidevand, havstrømme samt 
måle bølgehøjder og overfladetemperatu¬ 
rer. (N.N. 75-296). 

DAD - EXPLORER: NASA forbereder op¬ 
sendelse af 2 satellitter med én og sam¬ 
me raket. Satellitterne skal undersøge jord¬ 
atmosfærens tæthed, sammensætning og 
temperaturer i de øvre lag. Systemet med 
to satellitter anvendes, da en enkelt satel¬ 
lit ikke alene kan måle den lodrette varia¬ 
tion i atmosfæren. Satellitterne får beteg¬ 
nelsen Dual Air Density (DAD) Explorer 
og er kugleformede. Den ene satellit måler 
76 cm i diameter, den anden 360 cm og 
de vil blive placeret i polære baner med 
højder over jordoverfladen svingende mel- 
liem henholdsvis 350-1500 km og 700-1500 
km. Atmosfærens struktur bestemmes ved 
at sammenholde målinger fra de to satel¬ 
litter, når de i deres baner passerer over 
én af flere jordstationer. En af jordstatio¬ 
nerne, der ellers er spredt over hele Jor¬ 
den, er placeret på Sydpolen. 

(N.N. 75-300). 

„APOLLO-MÅNEEKSPEDITIONERNE“: En 

gennemillustreret, 324 siders bog om hele 
Apollo-programmet, forberedelserne, ture¬ 
ne og efterfølgende undersøgelser, er ble¬ 
vet udgivet af NASA. 18 personer, der har 
beklædt nøglepositioner indenfor Apollo- 
projektet, har bidraget med artikler til bo¬ 
gen. Prisen angives til $ 8,90. 

(N.N. 75-318). 

RUMSTATIONER: NASA har bedt indu¬ 
strien i USA om forslag og ideer til plan- 

lægning og konstruktion af kommende 
rumstationer, der skal bringes i bane om 
Jorden. To 18-måneders undersøgelser 
indledes i april 76 ved henholdsvis Mar- 
shall Space Flight Center og Johnson 
Space Center. Hver undersøgelse koster 
$ 700.000. Det forudsættes, at en del af 
rumstationerne skal kunne opbygges ved 
hjælp af materiale bragt op med Space 
Shuttlen (den planlagte Rumfærge). 

(N.N. 75-310). 


PIONEER 6: Pioneer 6 har nu været i 
kredsbane, i stadig funktionsdygtig stand, 
i mere end 10 år. Satellitten opsendtes 
den 16. december 1965 og har siden da, 
som en miniplanet, omkredset Solen 12 
gange, svarende til en tilbagelagt stræk¬ 
ning på 6 milliarder km. Pioneer 6 er cy¬ 
linderformet, måler 92,5 cm i diameter, 
87,5 cm i højden og vejer 63 kg. Overfla¬ 
den er beklædt med solceller. 

(N.N. 75-311). 

/FI.A. 


Velkommen 
til Fredericia 

Det største problem mellem mennesker er 
meget ofte, at man ikke kommunikerer, 
som det hedder med et fint, moderne ord: 
At man taler forbi hinanden og derfor tror, 
man er uenige, selv på områder, hvor man 
egentlig mener det samme, men bare ud¬ 
trykker sig med forskellige terminologier 
(forskelligt sprogbrug). 

Det er - hånden på hjertet også til¬ 
fældet blandt UFO-interesserede. 

Men problemet løser sig ofte, hvis man 
ikke kun kender hinanden fra det trykte 
ord. Det er lettere at finde broer til gen¬ 
sidig forståelse, når man mødes og taler 
sammen om tingene. 

Derfor vil vi opfordre alle UFOIoger til 
at deltage i „UFO-76“ i Fredericia 17.-23. 
juli - uanset hvor man ellers synes, man 
står til daglig. 

Bevares, der er forskelle i synspunkter¬ 
ne, men enigheden strækker sig vist alli¬ 
gevel et stykke længere, end man er til¬ 
bøjelig til at tro til daglig, og med den 
tolerance, alle grene af UFO-arbejdet me¬ 
ner at være i besiddelse af, skulle alle 
have en fair chance for at blive inspireret 
af de andre. Derfor retter vi ikke bare den¬ 
ne henvendelse til de tre danske UFO-or- 
ganisationers menige medlemmer, men 
også - og især - til organisationernes top¬ 
folk. 

Det er så nemt at grave sig ned i for¬ 
ældede problemstillinger og hæge om 
gammel uret - uanset hvem der har fejlen. 
Normalt i menneskelige forhold har alle 


parter en del af fejlen. Det er menneske¬ 
ligt at hæge om sin egen ret - og UFO¬ 
Ioger er heller ikke mere end mennesker. 
Det er også nok - for mennesker har mu¬ 
ligheden for at hæve sig over deres egne 
fordomme og være tolerante over for mod¬ 
partens - blot viljen er til stede. 

Derfor mener vi, at „UFO-76“ er en ud¬ 
mærket lejlighed til at begrave gamle 
stridsøkser fra fortidens stridigheder. Vi 
drømmer ikke om at se de tre store UFO- 
organisationer falde hinanden om halsen 
ved „UFO-76“. Men kan de bare så småt 
komme på talefod, vil vi føle, at vi har 
opnået mere end blot at lave en interes¬ 
sant og oplysende uge for danske UFO¬ 
Ioger. 

Vi mener nemlig, at hovedsagen må 
være at skaffe flere uomtvistelige data om 
de flyvende tallerkener. Så vil kendsger¬ 
ningerne med tiden vise, hvem der har ret. 

Udfra denne baggrund er alle lige vel¬ 
komne til „UFO-76“ - og ikke mindst de 
personer, der tegner de forskellige stand¬ 
punkter. Hvis vore tanker om tolerance og 
menneskelighed er andet end fede fraser, 

vil vi i det mindste kunne få et inspire¬ 
rende samvær. Vi tror også, at de, der 
kommer, vil opdage, at modstanderne ikke 
er helt så „sorte“ - og man selv ikke 
helt så „hvid“ - som man har troet på for- 
* hånd. 


Vi har forsøgt at holde udgifterne så 
lavt som muligt og gøre programmet så 
interessant, som vi evner. Mere kan vi ikke 
gøre. Resten er op til jer. 

På gensyn i Fredericia til sommer. 

Fredericia UFO Gruppe 


NY LEDER AF 
RAPPORTCENTRALEN 

Efter at jeg i flere år har haft ledelsen af 
såvel UFO-Rapportcentralen som Alarme¬ 
ringscentralen, gør nu det forhold sig gæl¬ 
dende, at jeg på grund af alder og svig¬ 
tende helbred bliver nødt til at sætte ar¬ 
bejdstempoet ned. 

Efter opfordring har Carsten Hedegaard 
Pedersen (CH) indvilliget i at overtage le¬ 
delsen af UFO-Rapportcentralen fra den 
1. april 1976. 

C. H., som har mange års erfaring in¬ 
den for UFO-forskningen, har været til¬ 
knyttet Rapportgruppen i lang tid. 

Den fremtidige adresse bliver: 

SUFOI’s Rapportcentral 
Carsten Hedegaard Pedersen 
Mørkelmosevej 2 
2980 Kokkedal. 

Telefon: (03) 18 04 26. 

Skulle det anførte telefonnummer ikke sva¬ 
re, så benyt blot det gamle (02) 86 16 77 
- idet jeg fortsat er med i Rapportgruppen 
hvor jeg, så vidt tid og kræfter slår til, 
stadig vil bistå med at løse opgaverne. 

Jeg vil gerne her rette en varm tak til 
CH, fordi han har villet påtage sig den 
krævende opgave at lede Rapportcentra¬ 
len. X.P. 

E.S.: Da jeg gerne vil være med i UFO- 
arbejdet en del år endnu, bliver det nød¬ 
vendigt med lidt mere regelmæssig natte¬ 
søvn. 

Nu er det sådan inden for SUFOI, at 
man selv må sørge for sin afløser, og jeg 
leder derfor med lys og lygte efter en 
mand som vil påtage sig arbejdet med at 
lede UFO Alarmcentralen. 

Interesserede kan melde sig - dag og 
nat - på telefon: (02) 8616 77. X.P. 


Dansk UFO-forsknings 
»Grand Old Man« 
sætter tempoet ned ... 

- men han får ikke lov til at slappe helt 
af! 

Som det fortælles her på siden, giver 
X. P. - som ikke behøver nærmere præ¬ 
sentation i UFO-kredse - nu det meget 
omfattende arbejde med Rapportcentralen 
fra sig. 

Men selvfølgelig er X. P. en alt for vær¬ 
difuld arbejdskraft for SUFOI til, at vi god¬ 
villigt vil lade ham i fred. Så selv om vi 
nu vil gøre vort til, at han kan få sirr ufor¬ 
styrrede nattesøvn (og beder vore læsere 
om det samme!), så er vi fast besluttede 
på flittigt at trække på hans ekspertice og 
store erfaring i mange år endnu. 

Kære X. P.! Tak for dit store arbejde 
indtil nu - og husk, at vi nok skal holde 
dig „til ilden“. 

red 


RUM-SIGNALER 

En amerikansk satellit har modtaget 
signaler fra det ydre rum siden be¬ 
gyndelsen af denne måned. Signa¬ 
lerne ankommer i form af røntgen¬ 
stråler, men de adskiller sig fra de 
røntgensignaler, der udsendes af 
pulsar-stjerner ved at være uregel¬ 
mæssige. De kommer fra området 
omkring stjernebilledet Skorpionen. 
Den ukendte kilde udsender kraftige 
signaler med fem eller ti minutters 
mellemrum, efterfulgt af svagere sig¬ 
naler af få sekunders varighed. 
(AFP). Information 19/3-76. 

PA UDKIG EFTER ENORMT UFO 


Politiet bekræfter, 
at de så noget! 

Hastings, Florida (AP).: Mindst 12 politibetjente i tre 
nordøstlige distrikter i Florida har været på jagt efter 
et uidentificeret flyvende objekt (UFO), der blev be¬ 
skrevet som mangefarvet og af en størrelse som tre 
fodboldbaner! ! ! 

En talsmand for politiet i Flagler siger: „Endnu ved 
vi ikke, hvad det er, men faktisk har én indenfor 
styrken set det! - men vi har tabt det af syne!" 

Fra St. Johns blev der sendt en helikopter op med 
indbyggere fra den lille by Hastings; de sagde, de 
havde set et objekt flyve sidelæns og lande i et skov¬ 
område. Vidner siger, at objektet strålede i alle regn¬ 
buens farver og var så stort som et tre-etages hus! 
Indbyggere fra området hjalp til med eftersøgningen 
til fods i grænseområdet mellem byerne St. Johns, 
Flagler og Putnam. 

En talsmand fra Federal Aviation Administration 
meddelte, at man ikke havde kendskab til, at noget 
fly skulle være styrtet ned i området, og at man ikke 
kan give nogen forklaring på det sete. 

The Winnipeg Tribune, Canada 16. dec. 1975 /KML 

